Senedd Fyw: 8 Mai 2018 - BBC Cymru Fyw\nSenedd Fyw: 8 Mai 2018\nAdroddiad y Gwasanaeth Cynghori ar Iechyd a Gwasanaethau Cymdeithasol (HASCAS) i’r gofal a’r driniaeth a ddarparwyd ar ward Tawel Fan\nUchelgeisiau ar gyfer Prif Linellau Rheilffordd Great Western a Gogledd Cymru\nDyfodol rheoli tir\nCyfrifoldeb cynhyrchydd estynedig\nDadl Cyfnod 4 y Mesur Rheoleiddio Landlordiaid Cymdeithasol Cofrestredig\nCyhoeddwyd am 18:42 8 Mai\nCymeradwyo Mesur Rheoleiddio Landlordiaid Cymdeithasol Cofrestredig\nMae'r ACau yn pasio Cyfnod 4 - cam olaf - y Mesur Rheoleiddio Landlordiaid Cymdeithasol Cofrestredig.\nCyhoeddwyd am 18:39 8 Mai\nCyhoeddwyd am 18:33 8 Mai\nDadl: Cyfnod 4 y Mesur Rheoleiddio Landlordiaid Cymdeithasol Cofrestredig\nAc yn olaf yn y Siambr heddiw dadl ar Gyfnod 4 y Mesur Rheoleiddio Landlordiaid Cymdeithasol Cofrestredig (Cymru).\nMae’r Ddeddf hon yn gwneud darpariaeth mewn cysylltiad â landlordiaid cymdeithasol cofrestredig drwy ddiwygio Deddfau presennol, gan gynnwys yn benodol Ddeddf Tai 1996.\nCyhoeddwyd am 18:27 8 Mai\n'Llywodraeth Cymru yn gorfod dal i fyny gyda'r farn gyhoeddus'\nMae Simon Thomas Plaid Cymru yn dweud bod Llywodraeth Cymru yn gorfod dal i fyny gyda'r farn gyhoeddus ar leihau ac ailgylchu gwastraff.\nMae'n dweud os yw Llywodraeth Cymru yn methu dod i gytundeb gyda'r Trysorlys, dylai treth plastig un-defnydd gael ei gyflwyno yng Nghymru.\nGweithio gyda llywodraeth y DU a gwenyddiaethau datganoledig eraill ar dreth plastig un-defnydd i'r DU\nMae'r Ceidwadwr David Melding yn croesawu ymrwymiad y gweinidog i weithio gyda llywodraeth y DU a gwenyddiaethau datganoledig eraill ar dreth plastig un-defnydd i'r DU, a'r posibilrwydd o gynllun dychwel blaen-dâl y DU ar gyfer cynhwyswyr diodydd.\nCyhoeddwyd am 18:20 8 Mai\nEffaith cyfres Blue Planet y BBC\nMae Gareth Bennett UKIP yn cyfeirio at effaith cyfres Blue Planet y BBC ar ymwybyddiaeth y cyhoedd o ailgylchu a lleihau gwastraff.\nTra'n croesawu gwaith i wella mynediad at ddŵr yfed mewn mannau cyhoeddus ar draws Cymru, mae'n codi pwysigrwydd mynediad i dai bach cyhoeddus.\nMae dros wyth miliwn o dunelli o blastig yn cyrraedd moroedd y byd bob blwyddyn\nCyhoeddwyd am 18:01 8 Mai\n£15 miliwn o gyllid cyfalaf ychwanegol\nMae Hannah Blythyn yn amlinellu ei huchelgais i sicrhau mai Cymru fydd 'Cenedl Ail-lenwi' gyntaf y byd.\nEr mwyn sicrhau mai Cymru fydd 'Cenedl Ail-lenwi' gyntaf y DU, bydd gwaith yn dechrau i drefnu bod dŵr yfed ar gael yn fwy hwylus mewn mannau cyhoeddus ledled Cymru.\nBydd y gwaith hefyd yn cynnwys ymgyrch i newid ymddygiad er mwyn helpu pobl i weld gwerth dŵr ac i sicrhau mai dŵr tap yw’r dewis cyntaf ar gyfer torri syched.\nMae hi'n cyhoeddi hefyd y bydd £15 miliwn o gyllid cyfalaf ychwanegol ar gael i "wella hyd yn oed mwy ar systemau a seilwaith casglu ac ailgylchu'r awdurdodau lleol, gan gynnwys y systemau sydd ganddynt ar gyfer plastigau".\nCyhoeddwyd am 17:52 8 Mai\nDewisiadau ar gyfer Cyfrifoldeb Estynedig y Cynhyrchydd\nBydd y gwaith hwn yn ôl adroddiad Eunomia Research & Consulting Ltd, yn "cyfrannu at y broses o ddatblygu dull gweithredu EPR ehangach yng Nghymru, yn unol â’r diwygiadau i Erthygl 8(a) o’r Gyfarwyddeb Fframwaith Gwastraff.\n"Yn unol â hynny, dylai dulliau gweithredu o’r fath geisio adennill yr holl gostau net, ond yn gostwng i 80% mewn rhai amgylchiadau. Byddai symud costau oddi wrth ddinasyddion/trethdalwyr tuag at ddefnyddwyr/cynhyrchwyr yn cyd-fynd yn llwyr â rhaglen Llywodraeth Cymru, Symud Cymru Ymlaen, sy’n pwysleisio economi gryfach a thecach.\n"Yn ogystal, mae Llywodraeth Cymru wedi gofyn am ddealltwriaeth fanylach o gwmpas posibl math o EPR sy’n: lleihau gwastraff ac yn cynyddu lefelau ailddefnyddio, atgyweirio, ail-weithgynhyrchu ac ailgylchu, cymaint ag sy’n ymarferol bosibl Mae’r amcan hwn yn uchelgeisiol, ac mae’n cydnabod yr angen i ysgogi gwelliannau".\nCyhoeddwyd am 17:45 8 Mai\nGweinidog yr Amgylchedd, Hannah Blythyn, sydd nawr yn gwneud datganiad ar Gyfrifoldeb Cynhyrchydd Estynedig, yn dilyn ymchwil wnaeth ganolbwyntio ar leihau ac ailgylchu gwastraff ac ar leihau sbwriel a achosir gan chwe math penodol o ddeunyddiau pacio bwyd a diod.\nCyhoeddwyd am 17:34 8 Mai\nNeil Hamilton yn cytuno gyda 'phob un gair'\nMae Neil Hamilton UKIP yn dweud ei fod yn cytuno gyda "phob un gair" o ddatganiad Lesley Griffiths.\nCyhoeddwyd am 17:32 8 Mai\nBeirniadu Llywodraeth Cymru am 'ildio'\nMae Simon Thomas Plaid Cymru yn beirniadu Llywodraeth Cymru am "ildio" dros Fesur Ymadael yr UE, y mae e'n dweud fydd yn caniatáu i San Steffan a llywodraeth y DU i redeg materion rheoli tir ôl-Brexit, ac amddifadu cyfleuoedd ar gyfer arloesedd mewn ffermio yng Nghymru.\nCyhoeddwyd am 17:19 8 Mai\nCyllid i ffermwyr ar gyfer y dyfodol\nMae'r aelod Ceidwadol Paul Davies yn croesawu'r cyhoeddiad y bydd y Cynllun Taliad Sylfaenol yn parhau am y flwyddyn gynllun 2019, ond yn galw ar Lesley Griffiths i "ymuno gyda Llywodraeth y DU yn ymrwymo cyllid i ffermwyr ar gyfer y dyfodol tan 2022".\nCyhoeddwyd am 17:14 8 Mai\nAil-ddatgan pump o egwyddorion sylfaenol\nMae Lesley Griffiths yn dweud bod Brexit yn rhoi "siawns unwaith mewn cenhedlaeth i ail-gynllunio ein polisïau ni".\nMae'n ail-ddatgan pump o egwyddorion sylfaenol ar gyfer dyfodol ein tir a'r bobl fydd yn ei reoli.\n·Rhaid inni gadw rheolwyr tir ar y tir;\n·Mae cynhyrchu bwyd yn hanfodol i'n cenedl;\n·Bydd y cymorth yn y dyfodol yn canolbwyntio ar ddarparu nwyddau cyhoeddus fydd yn darparu ar gyfer holl bobl Cymru; a\n·Dylai pob rheolwr tir gael y cyfle i elwa o'r cynlluniau newydd hyn.\n·Rydym angen sector amaethyddol llewyrchus a chadarn yng Nghymru, ar ba ffurf bynnag fydd Brexit.\nCyhoeddwyd am 17:13 8 Mai\nAmserlen ar gyfer Cynllun y Taliad Sylfaenol wedi Brexit\nMae Lesley Griffiths wedi pennu amserlen ar gyfer dyfodol Cynllun y Taliad Sylfaenol yng Nghymru wedi Brexit.Dywedodd wrth ACau y bydd Cynllun y Taliad Sylfaenol yn parhau fel a gynlluniwyd ar gyfer 2018 ac ar gyfer 2019.\nO 2020 meddai, pan fydd pwerau yn dychwelyd o Ewrop, "bydd pontio graddol dros sawl blwyddyn o'r cynlluniau presennol i rai newydd. Erbyn 2025 hoffai Ysgrifennydd y Cabinet i'r broses ddod i ben a bydd yn rhoi amlinelliad o'r manylion pellach ym mis Gorffennaf, fydd yn destun ymgynghoriad".\nCyhoeddwyd am 16:59 8 Mai\nRheoli ein tir gwledig yn dilyn Brexit\nCyhoeddwyd am 16:56 8 Mai\nYr eitem nesaf yn y Siambr yw datganiad gan Ysgrifennydd y Cabinet dros Ynni, Cynllunio a Materion Gwledig, Lesley Griffiths: Dyfodol Rheoli Tir.\nCyhoeddwyd am 16:53 8 Mai\n'Ymrwymiadau atyniadol llywodraeth y DU yn Lloegr'\nMae David Rowlands UKIP yn nodi "ymrwymiadau atyniadol" llywodraeth y DU yn Lloegr, fel y HS2, ac yn galw am ddadl lawn ar wariant llywodraeth y DU ar isadeileddau rheilffyrdd yng Nghymru.\nCyhoeddwyd am 16:41 8 Mai\n'Trwm ar siarad, ysgafn ar weithredu'\nMae'r aelod Ceidwadol Russell George yn dweud nad yw ymrwymiadau blaenorol wedi cael eu cyflawni, fel tocynnau integredig i wasanaethau bysys a threnau.\nMae'n dweud bod Llywodraeth Cymru yn "drwm ar siarad, ysgafn ar weithredu".\nMae Adam Price Plaid Cymru yn dweud y "diffyg amlwg" yn y datganiad oedd yr angen i "gysylltu Cymru".\nMae'n tanlinellu'r angen am "gyswllt gorllewinol cenedlaethol", fel bo pobl yn gallu symud o'r gogledd i'r de "heb orfod mynd trwy wlad arall".\nCyhoeddwyd am 16:36 8 Mai\nYr Athro Mark Barry i arwain dadansoddiad\nMae Ken Skates - sy'n gwisgo rhosyn gwyn heddiw i godi ymwybyddiaeth tuag at Ddiwrnod Canser yr Ofari y Byd - yn cyhoeddi ei fod wedi gofyn i'r Athro Mark Barry i arwain ar gynhyrchu "bras raglen strategaeth", un ar ogledd Cymru ac un ar dde Cymru, o fewn dau neu dri mis.\nCyhoeddwyd am 16:15 8 Mai\nUchelgeisiau ar gyfer Prif Linellau Rheiffordd Great Western a'r Gogledd\nCyhoeddwyd am 16:11 8 Mai\nPrif Linellau Rheilffordd Great Western a'r Gogledd\nMae'r aelodau nawr yn gwrando ar ddatganiad gan Ysgrifennydd y Cabinet dros yr Economi a Thrafnidiaeth, Ken Skates:\nUchelgeisiau ar gyfer Prif Linellau Rheilffordd Great Western a Gogledd Cymru.\nCyhoeddwyd am 15:59 8 Mai\nDewrder y menywod sydd wedi tanlinellu'r broblem\nMae Rhun ap Iorwerth Plaid Cymru yn talu teyrnged i ddewrder y menywod sydd wedi tanlinellu'r broblem o ddioddef poen affwysol ers cael mewnblaniadau rhwyll yn y fagina.\nMae'n mynegi pryder ynghylch un o gasgliadau'r adroddiad, bod rhai unigolion meddygol wedi priodoli symptomau i boen ôl-driniaeth normal.\nCyhoeddwyd am 15:52 8 Mai\nYr adroddiad 'ddim yn cyfeirio at bryderon cleifion'\nMae'r aelod Ceidwadol Janet Finch-Saunders yn mynegi pryder nad yw'r adroddiad yn cyfeirio at bryderon sydd wedi eu codi gan gleifion - nifer o'r rheini wedi galw am "wahardd y defnydd o'r rhwyll hwn".\nMae hi hefyd yn poeni y bydd yn rhaid i drigolion yn y gogledd "sydd â chymhlethdodau dyrys deithio i Fanceinion".\nCyhoeddwyd am 15:51 8 Mai\n'Cyflwyno argymhellion yr adroddiad yn gyflym'\nMae Vaughan Gething yn dweud ei fod eisiau sicrhau bod argymhellion yr adroddiad yn cael eu cyflwyno yn gyflym.\nMae'n ychwanegu ei fod yn rhoi "hyd at £1 miliwn y flwyddyn o gyllid i gefnogi y gwelliannau sydd eu hangen", ac y bydd yna lawer a fydd yn gallu cael ei wneud o fewn adoddau sy'n bodoli'n barod drwy ail-gynllunio a newid o bosib gwasanaethau o ysbytai i gymunedau - i sicrhau bod gwasanaethau iechyd pelfig yn y gymuned yn eu lle ym mhob bwrdd iechyd yng Nghymru."\nMae'n disgwyl i "bob bwrdd iechyd ystyried casgliadau'r adroddiad a'u argymhellion i ystyried pa welliannau lleol ellir eu gwneud yn syth".\nCyhoeddwyd am 15:23 8 Mai\n'Angen ffyrdd amgen o drin prolaps'\nMae angen defnyddio dulliau amgen o drin cleifion sy'n dioddef o brolaps neu anymataliaeth (incontinence), yn ôl grŵp sydd wedi cael sefydlu gan Lywodraeth Cymru.\nAr hyn o bryd mae mewnblannu rhwyll yn y fagina (vaginal mesh) yn un o'r triniaethau sy'n cael eu cynnig, ond mae arbenigwyr yn dweud bod angen ystyried ffyrdd eraill o drin wrth i nifer o bryderon gael eu mynegi am y mewnblaniadau.\nCael llawdriniaeth ddylai fod yr opsiwn olaf, medd arbenigwyr.\nMae rhai mewnblaniadau rhwyll wedi achosi cymhlethdodau poenus i gleifion.\nYn ôl adroddiad y grŵp mae angen hybu mesurau a fyddai'n atal problemau fel prolaps.\nNodir hefyd bod angen i gleifion gael mwy o wybodaeth a bod angen gwell proses o gydsynio.\nCyhoeddwyd am 15:22 8 Mai\nAdolygu'r Defnydd o Rwyllau Synthetig Gweiniol\nNawr datganiad arall gan Ysgrifennydd y Cabinet dros Iechyd a Gwasanaethau Cymdeithasol.\nY pwnc: Adroddiad y Grŵp Gorchwyl a Gorffen ar gyfer Adolygu'r Defnydd o Rwyllau Synthetig Gweiniol.\nCyhoeddwyd am 15:18 8 Mai\n'Wynebu pryderon am wyngalch'\nMae Caroline Jones UKIP yn galw ar yr ysgrifennydd iechyd i "wynebu pryderon y teuluoedd" bod yr ymchwiliad diweddaraf gan y Gwasanaeth Cynghori ar Iechyd a Gofal Cymdeithasol (HASCAS) yn "wyngalch".\nMae hi hefyd yn mynegi pryder ynghylch y "datgysylltu" rhwng yr adroddiad hwn a'r adroddiad blaenorol gan Donna Ockenden.\nCyhoeddwyd am 15:10 8 Mai\n'Anifeiliaid mewn sŵ'\nMae Rhun ap Iorwerth Plaid Cymru yn cwestiynu sut y gall "yr adroddiad damniol... rhywsut ddod i'r casgliad nad oedd yna gamdrin sefydliadol", gan wrth-ddweud adroddiad blaenorol gan y swyddog iechyd Donna Ockenden, a oedd yn cynnwys honiad un teulu bod mynd i'r warden fel mynd i ymweld gydag "anifeiliaid mewn sŵ".\nFe wnaeth ei hymchwiliad hi ddisgrifio adroddiadau y cleifion mwyaf bregus, gan gynnwys cleifion oedrannus gyda dementia, yn cael eu gadael i orwedd yn noeth ar y llawr.\nCyhoeddwyd am 15:02 8 Mai\nPam bod yr adroddiadau ddim yn cyd-daro?\nMae'r Ceidwadwr Mark Isherwood yn gofyn pam nad yw'r adroddiad newydd sy'n dweud nad oedd yna gamdrin sefydliadol yn ward Tawel Fan yn Ysbyty Glan Clwyd - yn cyd-daro gyda chasgliadau adroddiad gafodd ei wneud yn gyhoeddus yn 2015, a oedd yn dweud bod methiannau yn gyfystyr gyda "chamdrin sefydliadol".\nCyhoeddwyd am 14:51 8 Mai\nWrth gyfeirio at y methiannau sy'n cael eu henwi yn yr adroddiad mae'r Ysgrifennydd Iechyd, Vaughan Gething yn dweud ei fod yn hynod flin ganddo bod hyn wedi digwydd.\n"Rydw i'n ymddiheuro am hyn", meddai.\nCyhoeddwyd am 14:41 8 Mai\n'Dim tystiolaeth o gam-drin sefydliadol'\nFe ddaeth adroddiad cynhwysfawr a hir-ddisgwyliedig i honiadau difrifol o gam-drin cleifion oedrannus ar gyn-ward iechyd meddwl i'r casgliad nad oedd tystiolaeth o gam-drin sefydliadol.\nFe gaeodd ward Tawel Fan yn Ysbyty Glan Clwyd, Bodelwyddan yn Rhagfyr 2013yn sgil pryderon ynglŷn â'r gofal oedd yn cael ei ddarparu yno.\nCyhoeddwyd am 14:40 8 Mai\nCafodd yr ymchwiliad ei gomisiynu gan Fwrdd Iechyd Prifysgol Betsi Cadwaladr ym mis Awst 2015 fel rhan o'r broses Gweithio i Wella. Yn wreiddiol, gofynnwyd i'r ymchwiliad ystyried pryderon penodol a godwyd gan 23 o deuluoedd ynglŷn â'r gofal a'r driniaeth a gafodd eu hanwyliaid ar Ward Tawel Fan rhwng 2007 a mis Rhagfyr 2013, pan gafodd y ward ei chau. Gofynnwyd i'r Gwasanaeth Cynghori ar Iechyd a Gofal Cymdeithasol hefyd ymestyn ei ymchwiliad i ystyried archifau 3 phroses cysylltiedig arall i adnabod cleifion eraill nad oedd y gofal a'r driniaeth a dderbyniwyd ganddynt o bosibl yn cyrraedd y safonau derbyniol. Cafodd cyfanswm o 108 o gleifion a staff eu hystyried yn fanwl fel rhan o ymchwiliad y Gwasanaeth Cynghori ar Iechyd a Gofal Cymdeithasol.\nFe gaeodd ward Tawel Fan yn sydyn yn 2013 ac fe allai'r adeilad gael ei ddymchwel fel rhan o gynlluniau ad-drefnu gwasanaethau iechyd meddwl\nCyhoeddwyd am 14:39 8 Mai\nDatganiad: Tawel Fan\nNawr datganiad cynta'r prynhawn.\nMae'n ddatganiad gan Ysgrifennydd y Cabinet dros Iechyd a Gwasanaethau Cymdeithasol, Vaughan Gething ar Adroddiad y Gwasanaeth Cynghori ar Iechyd a Gofal Cymdeithasol (HASCAS) i'r gofal a'r driniaeth a ddarparwyd ar ward Tawel Fan.\nCyhoeddwyd am 14:36 8 Mai\nDim seiclo yng Nghaerdydd\nWrth ymateb i gwestiwn gan Simon Thomas Plaid Cymru ynghylch sylw wnaeth Carwyn Jones na fyddai'n seiclo yng Nghaerdydd, mae Lesley Griffiths yn dweud bod hynny'n cyfeirio fwy "at ei oedran yn hytrach na nad oedd hynny'n ddiogel".\nCyhoeddwyd am 14:25 8 Mai\nLesley Griffiths sy'n amlinellu busnes y cynulliad yn y dyfodol ac yn ymateb i geisiadau gan ACau yn hytrach nag Arweinydd y Tŷ Julie James heddiw.\nCyhoeddwyd am 14:24 8 Mai\nCymharu arweinydd Plaid Cymru gyda Jacob Rees-Mogg\nMae Carwyn Jones yn dweud, ers 1999 mae Llywodraeth y DU wedi gallu deddfu mewn ardaloedd datganoledig, er y byddai'n well ganddo i'r DU ddod i gytundeb cyfansoddiadol.\nMae'n cymharu arweinydd Plaid Cymru gyda Jacob Rees-Mogg, yr AS Ceidwadol ac arweinydd y Grŵp Ymchwil Ewropeaidd, yn ei defnydd o iaith i feirniadu y cytundeb mesur Brexit.\n"Ydych chi o ddifrif?!" gofynna Leanne Wood.\nCyhoeddwyd am 14:20 8 Mai\n'Adleisiau o gytundeb amheus'\nMae arweinydd Plaid Cymru Leanne Wood yn canolbwyntio ar y cytundeb ar Fesur yr UE Ymadael rhwng llywodraethau Cymru a'r DU.\nMae Carwyn Jones yn mynnu bod llywodraeth y DU wedi rhoi llawer o dir iddyn nhw.\nOnd mae Leanne Wood yn dweud bod criw cyfreithiol y cynulliad wedi "cadarnhau yr adleisiau o gytundeb amheus", gan ddweud eu bod yn dangos bod San Steffan yn gallu "busnesa".\nCyhoeddwyd am 14:16 8 Mai\nPobl ifanc yn cael golwg gytbwys o'r byd?\nMae Neil Hamilton yn dweud bod deunyddiau ar gwrs y Bac Cymreig i gyd o safbwynt "canol-chwith".\nMae'r prif weinidog yn ateb, "Rydyn ni eisiau sicrhau bod pobl ifanc yn cael golwg gytbwys o'r byd.\n"Mae'n well ganddon ni gydbwysedd, mae e eisiau adolygiadaeth asgell-dde".\nCyhoeddwyd am 14:13 8 Mai\n'Ffydd yn ein hathrawon'\nMae Neil Hamilton yn cyfeirio at un rhan o'r Bac Cymreig sy'n edrych ar "amrywiaeth ddiwylliannol" a "masnach deg" ymhlith pynciau eraill. Mae'n rhybuddio eu bod yn "bynciau gwleidyddol sydd angen eu dysgu mewn ffordd gytbwys os nad yw addysg yn gostwng i brobaganda".\nMae Carwyn Jones yn dweud bod ganddo "ffydd yn ein hathrawon", ac yn ychwanegu "Dydw i ddim wedi gweld enghreifftiau o gwbl o unrhyw fath o ragfarn yn cael ei gyflwyno i'r cwricwlwm".


Ein hymchwil - Datblygiad Iach - NCPHWR\nEin hymchwil – Datblygiad Iach\nMapio’r dystiolaeth am ffyrdd effeithiol a diogel o leihau nifer y bobl ifanc sy’n cael eu derbyn i ofal statudol: protocol adolygiad cwmpasu systematig.\nYmlediad cymedrol i ganolig y pelfis arennol a nodir yn ystod beichiogrwydd a derbyniadau i’r ysbyty mewn plentyndod: Astudiaeth electronig o garfan genedigaethau yng Nghymru, y DU.\nEpidemioleg derbyniadau i’r ysbyty sy’n gysylltiedig ag alcohol ymhlith plant a phobl yn eu harddegau: dadansoddiad electronig o garfan yng Nghymru yn 2006-2011.\nErledigaeth a chyflawni trais ar ddêt ac mewn perthnasoedd ymhlith pobl ifanc 11-16 oed yng Nghymru: Dadansoddiad trawstoriadol o arolwg y Rhwydwaith Ymchwil Iechyd mewn Ysgolion.\nPriodweddau sefydlogrwydd mesuriad a dilysrwydd lluniad allanol Graddfa Lles Meddwl Warwick-Edinburgh Gryno mewn sampl fawr o fyfyrwyr ysgolion uwchradd yng Nghymru.\nAnghydraddoldebau mewn profiadau gwyliau haf pobl ifanc a’u hiechyd meddwl wrth ddychwelyd i’r ysgol: Dadansoddiad o Arolwg y Rhwydwaith Ymchwil Iechyd mewn Ysgolion o Iechyd ac Ymddygiad ymhlith Plant Oed Ysgol yng Nghymru.\nCyflwyniad i ofal sylfaenol yn ystod y cyfnod rhagarwyddol o ddiabetes math 1 yn ystod plentyndod: astudiaeth rheoli achos gan ddefnyddio cyswllt â data cofnod.\nGan ddefnyddio Offeryn Arsylwi (PIIOS) i Asesu Rhyngweithio Rhieni-Babanod yn y Pythefnos Cyntaf o Fywyd: Astudiaeth Ddichonoldeb\nDichonoldeb Te-Diogel: ymyriad sydd yn targedu rhieni i atal llosgiadau diodydd poeth ar blant oed cyn-ysgol. Atal Anafiadau.\nGwe achosol anhwylderau sbectrwm alcohol y ffetws: adolygiad a diagram achosol.\nPryd a sut y mae angen addasu a/neu ail-werthuso ymyriadau effeithiol mewn cyd-destunau newydd? Yr angen am arweiniad.\nDull Systemau Addasol Cymhleth Trawsddisgyblaethol (T-CAS) i ddatblygu diwylliant cenedlaethol o atal mewn ysgolion ar gyfer gwella iechyd: y Rhwydwaith Ymchwil Iechyd mewn Ysgolion (SHRN) yng Nghymru.\nAdolygiad systematig a synthesis o ddamcaniaethau o newid o ymyriadau ysgol yn integreiddio addysg iechyd ac academaidd fel ffordd newydd o atal trais a chamddefnyddio sylweddau ymysg myfyrwyr.\nBeth i’w ddysgu i rieni i leihau ymddygiad aflonyddol mewn plant: Dau ddadansoddiad meta o elfennau rhaglen rianta.\nY berthynas rhwng diet mewn meithrinfeydd ac ymarfer corff gyda zBMI mewn rhai 2-4 oed yn Lloegr: astudiaeth trawstoriadol.\nRhagfynegyddion o Weithgarwch Corfforol a Fesurir yn Wrthrychol mewn Babanod 12 mis – 1 oed: Astudiaeth o Ddata Carfan Genedigaethau Cysylltiedig gyda Chofnodion Iechyd Electroneg 2.\nYmyriadau ar gyfer unigolion, teuluoedd ac ar lefel ysgol i dargedu ymddygiadau aml – risg mewn pobl ifanc.\nAtal ac ymyrraeth hunan – niwed i bobl ifanc mewn ysgolion uwchradd: Arolwg o staff yng Nghymru a Lloegr.\nArbrawf rheoledig ar-hap Cam III clwstwr aml-ganolfan o berthynas ar sail ysgol ac ymyriad addysg rhywioldeb gan ganolbwyntio ar bersbectifau dynion ifanc.\nPam mae’r cyfnod pontio rhwng gwasanaethau plant a gwasanaethau oedolion yn gyfnod peryglus i bobl ifanc sydd â chlefyd cronig yr arenau?\nY gwirioneddau gwrthdrawiadol y mae plant sydd â chyflyrau sy’n cyfyngu ar fywyd a chyflyrau sy’n peryglu bywyd yn eu profi wrth iddynt symud ymlaen i wasanaethau iechyd oedolion.\nAstudiaeth drawstoriadol aml-lefel yn seiliedig ar boblogaeth yn archwilio polisïau camddefnyddio sylweddau ysgolion a’r defnydd o ganabis, meffedron a sylweddau seicoweithredol newydd ymhlith myfyrwyr 11-16 oed mewn ysgolion yng Nghymru.\nArgymellion i bobl ifanc yn eu harddegau ar sut i wella ymarfer corff ar gyfer eu grŵp oedran : astudiaeth ansoddo.\nDilysu amcangyfrifon Baich Anaf gan ddefnyddio Mintai Genedigaeth ac Astudiaeth Mintai Hydredol am Ganlyniad Anaf.\nMarwolaethau gormodol pob achos cyn 30 oed mewn diabetes math 1 sy’n dechrau yn ystod plentyndod: data gan Garfan Grŵp Aberhonddu yng Nghymru.\nDiabwlimia a bwyta anhrefnus mewn diabetes plentyndod.\nSgrinio Thyroid Cyn Geni Wedi’i Reoli II: effaith trin gweithrediad thyroid is-optimaidd mamol ar wybyddiaeth plant.\nSefydlu dichonoldeb ymyrraeth gofal iechyd cymunedol a sylfaenol i godi ymwybyddiaeth o symptomau Diabetes Math 1 – yr astudiaeth Darganfod Diabetes Math 1 ymhlith pobl ifanc yn gynnar.\nArferion Ysgol yn Bwysig i Iechyd Rhywiol Myfyrwyr: Dadansoddiad o Arolwg y Rhwydwaith Ymchwil Iechyd Ysgolion yng Nghymru.\nAdolygiad realydd o arbrofion cefnogaeth cymheiriaid un i un bwydo o’r fron a gynhaliwyd mewn gwledydd datblygedig.


Canol Dyffryn Gwy: Tir-uched\nCymunedau Gwernyfed a Llanigon, Powys\nFfermydd gwasgaredig canol oesol a diweddarach ar dir isel ar lannau deheuol afon Gwy rhwng Y Gelli a'r Clas ar Wy, rhai yn tarddu o faenorau Seisnig.\nAwgrymir gweithgarwch cynnar yn yr ardal gan fwyell garreg gaboledig Neolithig a ddarganfuwyd ger y Warren, crafell fflint ger Llwynbrain, siambr garn hir Neolithig yn Little Lodge, a'r domen gron o'r Oes Efydd ger Coed-y-polyn. Mae'n bosib fod yr amgaead ag olion cnwd ar gerlan yr afon uwchlaw'r gorlifdir yng Nghoed y Polyn yn dangos anheddiad cynhanesyddol hwyrach. Ni wyddys am unrhyw aneddiadau Cymreig o'r canol oesoedd cynnar na'r cyfnod cyn-goncwest o fewn yr ardal, er fod yr ardal wedi dod yn rhan o is-arglwyddiaethau'r Gelli a'r Clas ar Wy yn dilyn y goncwest Normanaidd ar ddiwedd yr 11eg ganrif, a'i bod yn cael ei dal yn rhannol gan faenorau Seisnig. Mae'r ffos yn Llanthomas yn ôl pob tebyg yn perthyn i ddiwedd yr 11eg ganrif a dechrau'r 12fed ganrif, ac yn perthyn i faenor oedd yn gysylltiedig ag eglwys berchnogol yn y 14eg ganrif yn dwyn yr enw Thomaschurch. Fe sefydlwyd ail faenor Seisnig yn y cyfnod hwn yn Nhregoed yn ogystal ag isdenantiaeth yn Felindre. Roedd hen gapel oedd yn ddibynnol ar eglwys Y Clas ar Wy yn bodoli yn Felindre tan tua'r 18fed ganrif, ond erbyn hynny roedd hwnnw a'r capel yn Llanthomas wedi diflannu. Mae'n bosibl fod aneddiadau rhwymedig bychain yn gysylltiedig â phob maenor, er nad yw'r dystiolaeth wedi ei darganfod eto. Wedi'r Ddeddf Uno ym 1536 daeth yr ardal yn rhan o gantref Talgarth yn Sir Frycheiniog. Yng nghanol y 19eg ganrif roedd yr ardal yn rhan o blwyfi Degwm Aberllynfi, Y Clas ar Wy, Y Gelli a Llanigon.\nMae'r ardal ar gerlan isel sy'n pantio'n araf uwchlaw gorlifdir glannau deheuol afon Gwy, yn is na throedfryniau'r Mynydd Du, rhwng 90 a 170m o uchder uwchlaw Datwm yr Ordnans. Caiff yr ardal ei hollti gan amryw o gymoedd dyfnion a nentydd gan gynnwys Nant Ysgallen a Nant Digedi, glannau Nant Ysgallen yn llawn o goed llydanddail lled-naturiol yn cynnwys derw ac ynn. Mae'r pridd gan fwyaf yn bridd brown, bras a mân (Cyfres Newnham), dwfn iawn yn lleol, yn gorwedd ar ffrwd-rewlifol gan gynnwys graean. Defnyddir y tir heddiw ar gyfer pori gan fwyaf gyda pheth tir âr ar gyfer cnydau porthiant a grawn. O fewn yr ardal fe geir nifer o blanhigfeydd bychain yn gymysg o goed coniffer a llydanddail, megis Allt Frân.\nPrif nodwedd yr anheddiad presennol yw patrwm o ffermydd canolig eu maint, tua 500-660m ar wahân ac yn aml wedi eu gosod o fewn eu caeau eu hunain. Cynrychiolir llinell derfyn o adeiladu cynharach yn Nhynllyne a Phentwyn. Mae'n bosib mai ty hir gyda ffrâm nenfforch oedd Tynllyne yn wreiddiol, ac iddo gael ei newid rhwng yr 17eg a'r 19eg ganrif. Fe osodwyd yr ysgubor ym Mhentwyn gyda ffrâm nenfforch ac estyll tywydd, o ddiwedd yr 16eg ganrif o bosib, ar waliau rwbel gwenithfaen, ac fe'i ehangwyd yn yr 17eg a'r 18fed ganrif. Erbyn dechrau'r 17eg ganrif, rwbel gwenithfaen oedd y prif ddeunydd adeiladu, fel yn achos ffermdai Upper Sheephouse a New Court. Mae llawer o'r ffermdai mwy yn perthyn i'r 18fed a'r 19eg ganrif, unwaith eto mewn rwbel gwenithfaen, fel yn Fferm Tregoed, Llwynbrain, Little Lodge, Llwynfilly, Ffordd-fawr a Phentwyn, ynghyd â'r ysguboriau carreg o'r 18fed ganrif yn Llwynbrain, Little Lodge a Llwynfilly, rhai gydag agennau gwynt, ac ambell waith gydag adeiladau allanol o'r 19eg ganrif o frics ac estyll tywydd, ac adeiladau fframiau dur o'r 20fed ganrif ac adeiladau modern eraill yn Little Lodge, Fferm Tregoyd a Ffordd-fawr. Un o'r adeiladau mwy crand a mwy diweddar yn yr ardal nodwedd yw Neuadd Tregoed (canolfan weithgareddau erbyn hyn), plasty brics o ddechrau'r 20fed ganrif gydag addurniadau gwenithfaen, a ddisodlodd blasty o'r 17eg a ddinistriwyd gan dân ym 1900. Mae'r ty o fewn tiroedd hamddena cyfoes a bu plannu addurnol tirluniol tua'r gorllewin, gan gynnwys pinwydd gwyllt, Wellingtonia a chastanwydd, ffawydd, yw a chedrwydd. Ymddangosodd nifer o aneddiadau bychain ar hyd y ffyrdd tyrpeg yn niwedd y 18fed a dechrau'r 19eg ganrif. Mae anheddiad y capel yn Felindre yn nodweddiadol o'r math hwn o ddatblygu ar ochr y ffordd, i ffwrdd rywfaint o galon yr anheddiad gwreiddiol, gyda bythynnod gweision ffermydd o'r 18fed a dechrau'r 19eg ganrif, a thafarn - yr adeiladau cynharaf o gerrig rwbel a'r rhai diweddarach ag addurniadau brics melyn a glas. Datblygiad tebyg o'r cyfnod hwn yw clwstwr bychan o fythynnod ar fin y ffordd yn Ffordd-las, o ddiwedd y 18fed a dechrau'r 19eg ganrif. Mae'r adeiladau â chysylltiadau crefyddol sydd wedi goroesi yn cynnwys y Capel Presbyteraidd Cymreig yn Felindre, o 1862 a bellach wedi ei drawsnewid, ac o bosib ysgubor garreg yn Llwynllwyd, i'r gorllewin o Llanigon. Dywedir mai dyma oedd safle'r academi anghydffurfiol a sefydlwyd yn gynnar yn y 1700au ac a fynychwyd gan Hywel Harris a William Williams, Pantycelyn, dau a fyddai'n dod yn gymeriadau amlwg yn y mudiad anghydffurfiol yng Nghymru.\nNodweddir y tirlun amaethyddol modern gan gaeau petryal o faint canolig gyda gwrychoedd isel aml-rywogaeth yn cynnwys drain gwynion, ysgawen, celyn a chyll. Mae yna beth tystiolaeth o blannu gwrychoedd ar un adeg, ond mae nifer o wrychoedd sydd wedi dirywio yn cael eu disodli gan ffensiau postyn a gwifren i gadw stoc i mewn. Gwelir coed derw ac ynn aeddfed yma ac acw, rhai ohonynt ar ganol cae, yn cynrychioli hen derfynau'r cae sydd bellach wedi eu symud. Gwelir ffurfiad glasleiniau ar ambell i gae ar lechweddau mwy serth o ganlyniad i aredig ar un adeg. Gwelir olion dull cefnen a rhych o drin y tir mewn nifer o lefydd, ac mae ardal i'r gorllewin o Lanthomas o bosib yn weddill caeau agored y faenor ganol oesol. Yma ac acw gwelir polion llidiart ar fin y ffordd o gerrig wedi'u naddu. Roedd perllannau ynghlwm wrth lawer o'r ffermdai yn y 19eg ganrif, ac mae gweddillion rhai i'w gweld mewn mannau.\nAr ffin ddwyreiniol yr ardal mae'r hen ffordd rhwng Talgarth a'r Gelli ac ar y ffin orllewinol mae'r ffordd dyrpeg wedi'i gwella. Rhwng y ddwy brif linell gysylltiol yma y mae lonydd troellog mewn ceuffyrdd yn croesi, a dryswch o lwybrau cerdded a lonydd glas, rhai yn amlwg yn hen iawn. Mae cysylltiad rhwng cyfres o bontydd carreg a'r gwelliannau i'r ffyrdd tyrpeg yn Felindre, Pontcwrtyrargoed, Tregoed a Llanigon, ac felly hefyd yr amryw o gerrig milltir yn Upper Sheephouse a gerllaw Pont-yr-angell. Gwelir hynt yr hen ffordd dram rhwng Aberhonddu a'r Gelli, o ddechrau'r 19eg ganrif, yn dilyn y ffordd dyrpeg ar hyd cerlan yr afon, ffordd a ddisodlwyd yn niwedd y 19eg ganrif gan reilffordd sydd bellach wedi ei datgymalu, a chynrychiolir y ddwy gan dorlannau a hen geuffosydd.\nCynrychiolir yr hen ddiwydiant prosesu gan felin ddwr fechan i falu yd yn Nhregoed ynghyd â thy'r melinydd, cafnau a llyn melin, a chan safle'r hen felin yn Felindre. Cynrychiolir y diwydiant cloddio gan nifer o chwareli cerrig bychain gwasgaredig, ar gyfer adeiladu yn ôl pob tebyg o'r 16eg ganrif ymlaen.\nGwelir nifer o lynnoedd bychain ar wasgar drwy'r ardal, llynnoedd sydd o bwys paleoamgylcheddol posibl.


Deall y gwahanol ffynonellau ystadegau ar bobl ifanc nad ydynt mewn addysg, cyflogaeth na hyfforddiant (NEET) yng Nghymru | LLYW.CYMRU\nDeall y gwahanol ffynonellau ystadegau ar bobl ifanc nad ydynt mewn addysg, cyflogaeth na hyfforddiant (NEET) yng Nghymru\nTrosolwg o’r tair prif ffynhonnell o ystadegau ar bobl ifanc nad ydynt mewn addysg, cyflogaeth na hyfforddiant yng Nghymru.\nCyfres datganiadau ystadegol cyntaf (SFR)\nCyfres yr Arolwg Blynyddol o'r Boblogaeth (APS)\nCyrchfannau Disgyblion o Ysgolion yng Nghymru\nY tair prif ffynhonnell yw:\nMae Llywodraeth Cymru'n cyhoeddi cyfresi SFR ac APS. Mae Gyrfa Cymru'n cyhoeddi cyrchfannau disgyblion o ysgolion yng Nghymru yn flynyddol.\nAnogir defnyddwyr i gyfeirio at y gyfres SFR ar gyfer yr amcangyfrifon mwyaf cadarn o bobl ifanc NEET yn y grwpiau oedran 16 i 18 a 19 i 24 oed. Ddisgrifir ffyrdd o ddefnyddio APS a'r gyfres cyrchfannau disgyblion, ochr yn ochr â sut y maent yn wahanol i'r gyfres SFR, yn y canllaw hwn.\nY gyfres hon yw'r ffynhonnell ystadegol ddiffiniadol ar gyfer amcangyfrifon o nifer a chyfran y bobl ifanc NEET yng Nghymru. Mae'n cael ei chyhoeddi yn flynyddol yn Natganiad Ystadegol Cyntaf Llywodraeth Cymru sef Cyfranogiad pobl ifanc mewn addysg a’r farchnad lafur.\nMae'r gyfres SFR yn rhoi data i wneuthurwyr polisi a'r rhai sy'n gweithio gyda phobl ifanc i fonitro tueddiadau ac effaith ymyriadau addysg a'r farchnad lafur ar bobl ifanc. Mae'r data a gyflwynir yn cwmpasu pobl 16 i 18 oed a 19 i 24 oed ar sail oedran academaidd (oedran ar 31 Awst cyn dechrau'r flwyddyn academaidd). Mae modd torri amcangyfrifon i lawr yn ôl rhyw hefyd.\nMae'r amcangyfrifon a gyhoeddir yn y SFR yn fesur o gyfran y bobl ifanc NEET ar ddiwedd y flwyddyn galendr. Maent i'w cael trwy gyfuno ystod o brif ffynonellau:\ncyfrifiadau cofrestriadau ysgol ar gyfer:\nysgolion o'r Cyfrifiad Ysgolion Blynyddol ar Lefel Disgyblion (Llywodraeth Cymru)\naddysg bellach a dysgu seiliedig ar waith o Gofnod Dysgu Gydol Oes Cymru (Llywodraeth Cymru)\naddysg uwch o Asiantaeth Ystadegau Addysg Uwch a'r Brifysgol Agored\namcangyfrifon o'r Boblogaeth ar ddiwedd y flwyddyn galendr (y Swyddfa Ystadegau Gwladol a Llywodraeth Cymru)\nyr Arolwg Blynyddol o'r boblogaeth a ddefnyddir i amcangyfrif y rhai nad ydynt mewn addysg na hyfforddiant sy'n ddi-waith neu'n anweithgar ac mae'n ymwneud â'r holl flwyddyn y cyfeirir ati\nOherwydd y defnydd o ddata arolygon yn y cyfrifiadau bydd rhyw elfen o amrywioldeb samplu yn yr amcangyfrifon. O ganlyniad, mae angen dehongli newidiadau mewn data gyda gofal gan y gellid priodoli newidiadau i effeithiau samplu yn ogystal ag effeithiau go iawn. Ar hyn o bryd nid oes modd gwahaniaethu rhwng yr effeithiau hynny. Amcangyfrifon dros dro yw amcangyfrifon ar gyfer y flwyddyn ddiweddaraf bob tro. Maent yn defnyddio'r amcangyfrif gorau sydd ar gael ar gyfer pob agwedd ar y cyfranogiad. Mae hyn yn cynnwys rhywfaint o ddata terfynol, rhywfaint o ddata dros dro a rhywfaint o fodelu. Mae amcangyfrifon ar gyfer y blynyddoedd blaenorol yn cymryd i ystyriaeth data terfynol, nad oedd ar gael adeg y ffigurau dros dro.\nMae'r amcangyfrifon hyn ar gael yn flynyddol yn unig ac nid oes modd eu dadagregu ond yn ôl rhyw, felly mae angen eu hatodi â ffynonellau eraill o Ystadegau NEET.\nMae'r gyfres hon yn amcangyfrif blynyddol ar sail blwyddyn dreigl o gyfran y bobl ifanc NEET o'r Arolwg Blynyddol o'r Boblogaeth. Arolwg parhaus o aelwydydd yw'r Arolwg Blynyddol o'r Boblogaeth. Mae'n gallu darparu gwybodaeth am newidynnau cymdeithasol ac economaidd-gymdeithasol pwysig ar lefelau lleol.\nMae'r amcangyfrifon APS, a gyhoeddir yn chwarterol, yn darparu data mwy amserol na'r SFR blynyddol. Fe'u defnyddir i roi arwydd o dueddiadau yn y gyfran o bobl ifanc NEET rhwng SFRs. Ni ellir eu cymharu'n uniongyrchol â'r gyfres SFR. Gan eu bod yn seiliedig ar ddata arolygon, Mae'r arolygon yn llai cadarn oherwydd yr amrywioldeb a achosir gan gyfeiliornad samplu.\nGellir defnyddio amcangyfrifon APS i ddarparu dadansoddiad yn ôl rhanbarth, statws anabledd neu flwyddyn oedran sengl. Mae angen defnyddio amcangyfrifon yn seiliedig ar gyfartaleddau 3 blynedd at y dibenion hyn, oherwydd bod maint y samplau yn fach.\nO gofio strwythur yr APS mae gorgyffwrdd mawr rhwng blynyddoedd treigl olynol. Ni ddylid defnyddio newidiadau rhwng amcangyfrifon blynyddoedd treigl olynol. Gwneir cymariaethau â'r un pwynt flwyddyn yn flaenorol.\nMae'r diffiniad wedi'i gysoni a ddefnyddir ar gyfer yr amcangyfrifon APS yn golygu bod cymariaethau â gwledydd eraill y DU a rhanbarthau Lloegr yn bosibl. Er hynny, mae gwahaniaethau o ran dull gweithredu wrth gyhoeddi'r amcangyfrifon hyn. Enghraifft o hyn yw'r defnydd o ddata o'r llafurlu mewn amcangyfrifon a gyhoeddir mewn mannau eraill. Ymhellach, gallai fod gwahaniaethau mewn grwpiau oedran, y defnydd o oedran academaidd o'i gymharu ag oedran gwirioneddol a gwahaniaethau yn y fethodoleg addasu a ddefnyddir i ddosrannu gwerthoedd coll. Dylai defnyddwyr ystyried effaith gwahanol systemau addysg ar draws y DU. Felly dylid bod yn ofalus wrth wneud cymariaethau.\nMae Gyrfa Cymru'n cynnal arolwg blynyddol o holl ymadawyr ysgolion a gynhelir yng Nghymru. Mae'r arolwg yn casglu cyrchfannau'r ymadawyr hyn ar ddiwedd mis Hydref. Defnyddir data o'r arolwg i gyfrif y gyfran o ymadawyr o flwyddyn 11 (16 oed) sydd yn NEET ar yr adeg honno). Mae'r arolwg yn cynnwys disgyblion o ysgolion a gynhelir yng Nghymru. Ni chynhwysir y rhai sy'n mynychu colegau addysg bellach ac ysgolion annibynnol. Ni ellir cymharu'r gyfres hon yn uniongyrchol â’r gyfres SFR neu'r gyfres APS oherwydd gwahaniaethau mewn diffiniadau.\nDyma'r unig ffynhonnell sy'n darparu amcangyfrifon ar lefel awdurdod lleol. Nid yw'r gyfres SFR na'r gyfres APS yn darparu amcangyfrifon ar lefel awdurdod lleol. Mae hyn oherwydd y fethodoleg a ddefnyddir i gael yr amcangyfrifon SFR a maint bach y sampl yn yr APS.\nYn y blynyddoedd blaenorol, bu modd olrhain data am gyrchfannau a nodi tueddiadau. Cafwyd cynnydd mawr yn y nifer na wnaethant ateb yn y data am gyrchfannau yn 2018, oherwydd nifer o heriau wrth gasglu'r data. Mae rhai problemau ynghylch peidio ag ymateb yn parhau yn y data ar gyfer 2019. Dylid osgoi cymariaethau dros amser felly.\nNid oes modd cymharu ar draws awdurdodau lleol oherwydd amrywiaeth yn y gyfradd peidio ag ymateb.\nMae’r broses o gasglu data drwy gydweithredu’n agos â phartneriaid yn y sectorau addysg a dysgu seiliedig ar waith, yn ogystal â Gyrfa Cymru, sy’n cefnogi’r rheini y gwyddom nad ydynt mewn addysg, cyflogaeth na hyfforddiant, yn golygu mai’r rheini sydd yn y categorïau ‘Mewn Gwaith – Arall’ a ‘Wedi Gadael yr Ardal’ sydd fwyaf tebygol o beidio ag ymateb.


Adolygiad Punt Casino (2022)\nHafanAdolygiadau CasinoAdolygiad Punt Casino\nCael 150% hyd at $ 1500 bonws croeso + 500 Troelli Am Ddim\n[Cyfanswm: 15 Cyfartaledd: 3.9]\nDulliau Adnau: Bitcoin\nDulliau Tynnu'n Ôl: Bitcoin\nArian: BTC, EUR\nGorau ar gyfer: UDA, Awstralia, Canada, Bonws Slotiau Newydd\nAdolygiad Punt Casino\nMae Punt Casino yn casino ar-lein eithaf newydd sy'n anelu at newid y ffordd yr ydym yn gamblo ar-lein, ac fel y gwelwch o'r adolygiad casino hwn, mae'r wefan, er ei bod yn newydd sbon - yn gwneud llawer o bethau'n iawn. Byddwn yn edrych ar fersiwn optimaidd bwrdd gwaith a symudol o'r wefan.\nYn gyntaf, gadewch i ni edrych ar y broses arwyddo. Mae ymuno â Punt Casino yn syml, yn hawdd ac yn ddi-drafferth, a byddwch yn gallu ymuno â'r wefan mewn cwpl o funudau yn unig, diolch i'r broses arwyddo 2 dudalen. Yn syml, nodwch ychydig o fanylion personol amdanoch chi'ch hun, dewiswch osodiadau eich cyfrif, a dewiswch eich terfynau adneuo, a bydd eich cyfrif wedyn ar agor, ac yn barod i fynd!\nMae Punt Casino yn cynnig gemau o rwydwaith RTG ac yn cael ei weithredu gan Merus UK Ltd, ac yn gweithredu o dan drwydded hapchwarae a gyhoeddwyd gan Lywodraeth Curacao.\nGyda thîm o arbenigwr diwydiant yn gweithio y tu ôl i'r llenni yn Punt Casino, mae'n amlwg y bydd hygyrchedd, ac yn uchel, ar eu rhestr o flaenoriaethau. Yn y byd gemau ar-lein heddiw, mae punters eisiau gallu mewngofnodi i'w hoff lwyfannau pryd bynnag maen nhw'n hoffi, ac o ba bynnag ddyfeisiau maen nhw'n digwydd bod yn berchen arnyn nhw.\nMae yna opsiwn “chwarae ar unwaith” yng nghanol uchaf y dudalen hafan, a bydd hyn yn arwain punters yn uniongyrchol at fersiwn wedi'i optimeiddio ar unwaith o'r platfform, un lle gallant gêmio am go iawn, neu am hwyl yn unig. Mae yna fodd lite hefyd, a fydd yn gweld cyflymderau'n cynyddu hyd yn oed yn fwy.\nMae Punt Casino yn cynnwys detholiad gwirioneddol drawiadol o slotiau fideo, ac fe welwch eich hun yn gallu mwynhau amrywiaeth eang o deitlau, gan nifer o wahanol ddatblygwyr gemau. Rhai o'r datblygwyr gemau y byddwch chi'n dod o hyd iddyn nhw ar y wefan yw Hapchwarae Amser real (RTG).\nMae slotiau fideo yn ddime-a-dwsin yn Punt Casino, ac fe welwch rai o'u gemau mwyaf poblogaidd yn cynnwys Aur Cleopatra, Trysorau Calan Gaeaf, Bandits Arian Parod, Lucha Libre, Panda Magic, Bubble Bubble a llawer o rai eraill. Os nad yw slotiau fideo yn beth i chi, byddwch hefyd yn falch o glywed bod yna dunnell o gemau bwrdd casino ar gael yn Punt Casino hefyd, ac mae hyn yn cynnwys pethau fel Blackjack, Roulette Ewropeaidd, Roulette Americanaidd, Poker 3-Card, a Baccarat.\nGemau Tabl Casino\nMae Punt Casino yn cynnig nifer o gemau bwrdd, a darperir yr holl gemau hyn gan gwmni o'r enw Realtime Gaming. Mae RTG yn cynnig ystod o gemau bwrdd dibynadwy o ansawdd uchel gan gynnwys Roulette, Blackjack, Baccarat, Sic Bo, a Casino Hold'em, a gellir chwarae pob un o'r gemau hyn o gyn lleied â $ 0.20 y troelli / llaw!\nDiolch i natur o ansawdd uchel y gemau, byddwch chi'n gallu eu mwynhau heb orfod poeni am unrhyw oedi na rhewi - felly mae'n ffordd wych o brofi'r gemau deliwr byw o gysur eich cartref!\nDros amser, mae Punt Casino wedi gweithredu nodweddion defnyddiol iawn, i gyd er budd eu haelodau. Yn yr adran hon, rydym wedi cymryd y rhyddid o restru'r rhai sy'n sefyll allan.\nMae Punt Casino wedi'i adeiladu mewn ffordd sy'n caniatáu i atalwyr o bob cwr o'r byd fwynhau'r weithred, ac mae'n amlwg dim ond o lanio ar y wefan, bod y tîm wedi rhoi tunnell o amser i adeiladu a datblygu'r wefan. Mae popeth o'r ffordd y mae'r wefan yn llwytho, i'r ffordd y gallwch lywio o amgylch y wefan wedi'i optimeiddio ar gyfer eich profiad - ac fe welwch eich hun yn gallu mwynhau llu o nodweddion, y byddwn yn ymdrin â rhai ohonynt isod.\nChwilio: Mae'r nodwedd hon i'w gweld ar ochr dde eithaf y brif ddewislen gemau. Mae gan Punt Casino fwy na 600 o gemau ac felly, mae gallu defnyddio'r nodwedd Chwilio i ddod o hyd i gêm ymhen eiliadau yn ddarn defnyddiol iawn o ymarferoldeb. Dim ond teitl y gêm sydd ei angen ar chwaraewyr i ddechrau chwarae.\nEnillwyr Ar y Safle: Mae'r holl enillwyr yn mwynhau cyfnod byr yn y broses o oleuadau, trwy i'w henw chwaraewr a'r swm a enillwyd gael ei ddangos ar ochr dde isaf y brif faner. Mae hon yn nodwedd wych am ddau reswm. Yn gyntaf, mae bob amser yn beth da profi i'r holl aelodau bod y gemau'n deg ac yn talu allan yn rheolaidd ac yn ail, mae bob amser yn gyffyrddiad braf helpu i ddathlu a chael rhywfaint o gydnabyddiaeth am fod yn enillydd.\nClwb VIP Punt Casino: Mae clwb VIP y brand yn un o'r goreuon yn y busnes. Gall chwaraewyr fod yn rhan o'r clwb unigryw hwn trwy wahoddiad yn unig. Ond unwaith yn y grŵp hwn, disgwyliwch fwynhau nifer o fanteision fel cynigion hael ar gyfer slotiau a gemau byw, taliadau bonws arian-yn-ôl wythnosol a rheolwr cyfrifon pwrpasol.\nEr enghraifft, dylid nodi bod Punt Casino yn wefan cryptocurrency yn unig, ac mae hyn yn caniatáu ichi fwynhau eu gemau o'ch cyfrifiadur personol neu ddyfais symudol. Yn syml, ewch i wefan Punt Casino a chewch eich ailgyfeirio'n awtomatig i fersiwn symudol arbennig eu gwefan.\nMae Punt Casino, fel y mwyafrif o wefannau gamblo cryptocurrency ar-lein ag enw da heddiw yn caniatáu i'r punters ddefnyddio waledi cryptocurrency, ac maen nhw'n derbyn pob cryptocurrencies mawr fel Bitcoin a Litecoin. Byddwch hefyd yn falch o glywed eich bod hefyd yn gallu defnyddio ac anfon arian crypto trwy unrhyw waled gymeradwy y gellir ymddiried ynddo ar-lein.\nMae'r tîm casino yn eithaf cyflym i brosesu tynnu arian yn ôl a gall yr uchafswm tynnu amser-ffrâm gymryd hyd at 5-10 diwrnod gwaith. Wrth gwrs, os yw'ch cyfrif yn newydd ac eto i'w wirio, neu os oes unrhyw broblemau, bydd yr amserlen tynnu'n ôl yn cyrraedd yr amser aros uchaf oddi uchod.\nYn yr un modd â phob casinos rydyn ni'n ysgrifennu amdano yma yn Slots4play.com, mae Punt Casino yn cynnig lefelau gwych o gefnogaeth i gwsmeriaid, ac os byddwch chi'n dod ar draws unrhyw broblemau wrth chwarae ar y wefan (neu hyd yn oed os oes gennych chi gwestiynau yn unig), byddwch chi'n gallu mynd i mewn cyffwrdd ag aelod o'r tîm cymorth i gwsmeriaid yn hawdd ac yn gyflym.\nDefnyddiwch yr opsiwn e-bost i gysylltu’n ddiogel â’r tîm cymorth i gwsmeriaid, ond dylech fod yn ymwybodol y gall dewis yr opsiwn hwn gynyddu’r amser y mae’n ei gymryd i dderbyn ymateb.


Mae'r hyn sy'n digwydd yn Vegas yn Aros yng Nghymru\nMae hefyd yn bwysig cofio am y goblygiadau niweidiol y gall collfarn/rhybudd ei gael ar eich gallu i gael neu gadw swydd, datblygu’ch gyrfa – a theithio tramor.\nMae gan Heddlu Dyfed-Powys a’r cynghorau lleol gynlluniau Bihafio neu Cewch eich Banio ledled yr ardal heddlu felly os yw alcohol yn arwain at ymddygiad gwrthgymdeithasol fe allech chi golli allan ar nosweithiau allan gyda'ch ffrindiau gan y byddwch yn cael eich gwahardd o eiddo trwyddedig yn yr ardal.\nGall yfed gormod o alcohol arwain at broblemau a allai bara am oes.\nMae alcohol un o brif achosion marwolaeth a salwch y gellir ei atal yng Nghymru ac mae'n gyfrifol am 1 o bob 30 marwolaeth.\nDim ond ysmygu a phwysau gwaed uchel sydd yn cynnig mwy o risg i iechyd nac alcohol.\nSerch hynny, nid problemau iechyd yn unig y mae yfed gormod yn eu hachosi.\nGallai cael collfarn/rhybudd am fân drosedd hyd yn oed megis gwneud dŵr yn y stryd eich atal chi rhag teithio dramor, neu effeithio ar eich addysg neu gyflogaeth yn y dyfodol.\nHefyd os cewch ryw heb ddiogelwch ar ôl i chi gael un yn ormod fe allai arwain at feichiogrwydd digroeso neu haint a drosglwyddir yn rhywiol.\nDywed yr Uwch-arolygydd Ian John: “Rydym eisiau i bobl fwynhau eu hunain ond gwneud hynny'n ddiogel ac yn gyfreithlon. Yn ystod dathliadau Nadolig fe all hi fod yn hawdd anghofio bod yn synhwyrol ac rydym yn gweld cynnydd mewn trosedd ac ymddygiad gwrthgymdeithasol adeg hyn o'r flwyddyn.\nUn o brif achosion hynny yn aml yw pobl yn yfed ychydig gormod o alcohol. Mae'r rhan fwyaf o bobl yn yfed yn synhwyrol, ond mae lleiafrif nad ydynt yn gwybod pryd i stopio. Yn aml gall hyn arwain at broblemau eraill megis ymddygiad gwrthgymdeithasol a throsedd gan gynnwys trosedd dreisgar, cam-drin domestig, yfed a gyrru ac weithiau ymosodiadau rhywiol hyd yn oed. Mae'n dda bod yr holl asiantaethau yn cydweithio i drosglwyddo'r neges bwysig hon."\nAwgrymiadau gwych ar sut i dorri i lawr ar noson allan yw:\nGwnewch gynllun - Cyn i chi ddechrau yfed, gosodwch gyfyngiad i'ch hun ar faint yr ydych chi'n bwriadu yfed\nSicrhewch eich bod wedi'ch hydradu - Yfwch beint o ddŵr cyn dechrau yfed, ac osgowch yfed alcohol i dorri syched. Yfwch ddiod feddal yn lle hynny\nCeisiwch osgoi bod mewn rownd oherwydd mae'n ei gwneud hi'n anos rheoli faint y gallwch ei yfed\nYfwch ddiod o gryfder gwannach - Torrwch yn ôl ar yr alcohol trwy newid cwrw cryf am un o gryfder gwannach (ABV mewn %). Mae'r wybodaeth hon i'w gweld ar y botel\nGosodwch gyllideb i'ch hun - Ewch â swm penodol o arian i'w yfed ar alcohol allan gyda chi\nMae Bwrdd Iechyd Hywel Dda, Heddlu Dyfed Powys, Cynghorau Ceredigion a Sir Benfro, Partneriaeth Diogelwch Cymunedol Sir Gaerfyrddin ac Iechyd Cyhoeddus Cymru oll wedi dod ynghyd ar gyfer yr ymgyrch 'Meddyliwch yn Ddiogel, Yfwch yn Ddiogel'.\nAm ragor o wybodaeth ar yfed alcohol yn ddiogelach ewch i www.hywelddahb.wales.nhs.uk/healthy-wednesday


Rhaglen ar gyfer Pwyllgor Archwilio a Llywodraethu ar Dydd Iau, 17eg Hydref, 2019, 10.00 y.b.\nDydd Iau, 17eg Hydref, 2019 10.00 y.b.\nDerbyniwyd ymddiheuriadau gan y Cynghorwyr R Medwyn Hughes, Peredur Jenkins a W Gareth Roberts\nBydd y Cadeirydd yn cynnig y dylid llofnodi cofnodion y cyfarfodydd o’r pwyllgor hwn a gynhaliwyd ar 29 Gorffennaf ac 13 Medi, 2019, fel rhai cywir (ynghlwm).\nCofnodion Cyfarfod 13/9/19 , eitem 4. PDF 61 KB\nLlofnododd y Cadeirydd gofnodion cyfarfodydd o’r pwyllgor hwn a gynhaliwyd ar 29ain Gorffennaf a 13eg o Fedi 2019, fel rhai cywir.\nCYNNYRCH ARCHWILIO MEWNOL 1/4/2019 - 4/10/2019 PDF 182 KB\nCyflwyno adroddiad y Rheolwr Archwilio (ynghlwm).\nCyflwynwyd adroddiad gan y Rheolwr Archwilio yn amlinellu gwaith Archwilio Mewnol am y cyfnod hyd Hydref 4ydd 2019. Tynnwyd sylw ar lefel sicrwydd perthnasol archwiliadau'r cynllun, gan nodi bod y canlyniadau yn galonogol gyda’r lefelau yn syrthio i’r ddau gategori uchaf sef digonol (rheolaethau mewn lle i gyflawni amcanion ond bod agweddau lle gellir tynhau ar y trefniadau i liniaru’r risgiau ymhellach) ac uchel (gellir datgan sicrwydd o briodoldeb gan y gellir dibynnu ar y rheolaethau mewnol mewn lle i gyflawni amcanion).\nNi dderbyniwyd sylwadau am yr archwiliadau unigol.\nPENDERFYNWYD derbyn yr adroddiad a chefnogi’r gweithrediadau sydd eisoes wedi eu cytuno gyda’r gwasanaethau perthnasol\nCYNLLUN ARCHWILIO MEWNOL 2019/20 PDF 119 KB\nCyflwynwyd, er gwybodaeth, adroddiad gan y Rheolwr Archwilio yn diweddaru’r Pwyllgor ar y sefyllfa gyfredol o ran cwblhau Cynllun Archwilio Mewnol 2019/20. Amlygwyd bod cyfanswm o 60 archwiliad wedi eu cynnwys yn y cynllun gyda’r gwasanaeth yn anelu at gael 95% o’r archwiliadau hyn unai wedi cau neu gydag adroddiad terfynol wedi eu rhyddhau erbyn 31 Mawrth 2020. Ar y 4ydd o Hydref, nodwyd mai gwir gyrhaeddiad Archwilio Mewnol oedd 16.67% (targed 20% erbyn diwedd chwarter 2) gyda 10 archwiliad unigol wedi eu rhyddhau yn derfynol.\nAdroddwyd bod man addasiadau i’r cynllun gyda phedwar archwiliad wedi eu hychwanegu i’r cynllun. Er mwyn gweithredu ar hyn, ynghyd ag ystyried cefnogaeth Uwch Archwiliwr i gynorthwyo Awdurdod Parc Cenedlaethol Eryri i gau cyfrifon 2018/19 (cyfanswm dyddiau 52), penderfynwyd blaenoriaethu archwiliadau'r cynllun ar sail risg. Daethpwyd i’r casgliad i ganslo saith archwiliad.\nMewn ymateb i gwestiwn am eglurhad o ‘5 Ffordd o Weithio’, nododd y Rheolwr Archwilio mai trefn statudol o weithio yw’r ymadrodd, ble ceir gofyn statudol gan Lywodraeth Cymru i roi ystyriaeth briodol i rai egwyddorion.\nMewn ymateb i gwestiwn ynglŷn â’r gwaith archwilio a wnaed i gynorthwyo Awdurdod Parc Cenedlaethol Eryri, adroddwyd bod cytundeb gyda’r Parc am ddarparu 30 diwrnod o wasanaeth Archwilio Mewnol, a thalwyd ar wahân am 52 diwrnod o gefnogaeth ychwanegol i gynorthwyo i baratoi Cyfrifon 2018/19 Awdurdod y Parc.\nMewn ymateb i gwestiwn ynglŷn â phenderfyniad i ganslo saith o’r archwiliadau, nodwyd bod y drefn yn ei chyfanrwydd a'r cynllun blynyddol wedi ei hystyried ar y cyd gyda’r Pennaeth Cynorthwyol - Refeniw a Risg. Ategwyd nad yw’r saith archwiliad yn ‘disgyn allan’ o’r cynllun tymor-canol, gan fyddant yn flaenoriaeth yng nghynllun Archwilio Mewnol 2020/21.\nAwgrymwyd, wrth adrodd yn y dyfodol ar gwblhau’r Cynllun Archwilio Mewnol, byddai’n fuddiol cael brawddeg yn nodi’r rhesymeg dros ‘lithro’ archwiliad er mwyn gwneud y sefyllfa yn ddealladwy.\nASESIAD ALLANOL O ARCHWILIO MEWNOL PDF 50 KB\nAtodiad - Adroddiad Asesiad Allanol Gwynedd , eitem 7. PDF 162 KB\nCyflwynwyd adroddiad gan y Rheolwr Archwilio yn cyflwyno canlyniadau'r asesiad allanol a gwblhawyd gan brif weithredwr Cyngor Sir Gâr. Atgoffwyd yr Aelodau bod Safonau Archwilio Mewnol y Sector Gyhoeddus yn gofyn am asesiad allanol o’r holl wasanaethau Archwilio Mewnol o leiaf unwaith bod pum mlynedd gan adolygwr cymwysedig ac annibynnol allanol i’r sefydliad.\nAdroddwyd bod 334 o ofynion arfer gorau o fewn y Safonau a bod Cyngor Gwynedd yn cydymffurfio’n gyffredinol â 307 o’r gofynion hynny, ac yn cydymffurfio yn rhannol gyda 13 o’r gofynion eraill.\nCyfeiriwyd at y graddfeydd sydd yn dynodi ‘lefel cydymffurfiaeth’ gan amlygu bod ‘cydymffurfio’n gyffredinol’ yn golygu bod gan y weithgaredd fewnol siarter, polisïau a phrosesau y bernir eu bod yn cydymffurfio a’r safonau.\nAtegodd y Rheolwr Archwilio ei bod yn croesawu canlyniad yr hunanasesiad. Nododd hefyd na fyddai adborth ffurfiol o berfformiad y Prif Archwiliwr yn cael ei gyflwyno, ond bod prosesau Cyngor Gwynedd o gynnal cyfarfodydd monitro perfformiad chwarterol yn rhoi cyfle i’r Aelod Cabinet adrodd ac egluro’r mesurau cyflawni a thrafod perfformiad a gwaith yr uned.\nDiolchodd y Pennaeth Cyllid i’r Rheolwr Archwilio a’i staff am ei gwaith clodwiw, a cytunwyd bod y canlyniad yn un i ymfalchïo ynddo.\nPENDERFYNWYD derbyn yr adroddiad a llongyfarch y Gwasanaeth Archwilio Mewnol am ansawdd broffesiynol eu gwaith.\nCYLLIDEB REFENIW 2019/20 - ADOLYGIAD DIWEDD AWST PDF 186 KB\nCyflwyno adroddiad y Pennaeth Cyllid (ynghlwm).\nAdroddiad Cabinet - 15/10/19 , eitem 8. PDF 81 KB\nAtodiad 2 , eitem 8. PDF 267 KB\nCyflwynwyd yr adroddiad gan y Cynghorydd Ioan Thomas (Aelod Cabinet Cyllid) er gwybodaeth i’r Aelodau gael ystyried risgiau sydd yn deillio o’r tafluniadau gwariant yn erbyn y gyllideb. Amlygwyd bod yr adroddiad wedi ei gyflwyno i’r Cabinet ar y 15fed o Hydref. Tynnwyd sylw at grynhoad o’r sefyllfa fesul adran a’r darlun cymysg sydd yn cael ei amlygu.\nCyfeiriwyd at yr Adran Oedolion sydd â gorwariant o £1.6m, yn deillio’n rhannol o’r methiant i gyflawni cynlluniau arbedion. Nodwyd bod y Prif Weithredwr bellach wedi galw cyfarfod gyda swyddogion perthnasol i geisio gwell dealltwriaeth a rhaglen glir i ymateb. Amlygwyd bod yr Adran Plant hefyd yn dangos gorwariant o £2.9m a bod Grŵp Tasg wedi ei drefnu i fynd at wraidd gorwariant yr Adran. Nodwyd bod cynnydd o 15% o blant mewn gofal yn ystod 2018/19 ac nad oedd y sefyllfa yn unigryw i Wynedd. Ymhelaethodd yr Aelod Cabinet Cyllid bydd y Grŵp Tasg yr Adran Plant yn adrodd ar welliannau ym mis Chwefror 2020. Nodwyd hefyd fod gorwariant o £733k yn yr Adran Priffyrdd, oherwydd problemau yn y maes casglu a gwaredu gwastraff. Adroddwyd bod yr Adran Amgylchedd wedi cael caniatâd i neilltuo £220k o danwariant tuag at gostau anochel (sydd tu hwnt i reolaeth y Cyngor) yn dilyn adolygiad barnwrol diweddar yn ymwneud â Ffordd fynedfa Llanbedr.\nTynnwyd sylw at sefyllfa’r gyllideb Gorfforaethol, lle mae £2,867k o danwariant yn cael ei drosglwyddo i gronfeydd, yn rhannol er mwyn lleddfu risg gorwariant adrannau’r Cyngor yn 2019/20.\nMewn ymateb i gwestiwn os yw’r Prif Weithredwr wedi cyfarfod gyda swyddogion perthnasol yr Adran Oedolion, nodwyd bod cyfarfod cychwynnol wedi ei gynnal a bod y swyddogion wedi derbyn y dasg o edrych ar y wybodaeth.\nMewn ymateb i sylw bod sefyllfa'r Adran Ieuenctid yn amlygu negeseuon cymysg o ystyried bod y gwasanaeth wedi ei ail fodelu mewn ymateb i raglen arbedion, ond erbyn hyn yn dangos tanwariant sylweddol, amlygwyd mai addasiadau i swyddi a gweithgareddau oedd wedi eu gweithredu. Ategwyd bod grantiau hefyd wedi eu derbyn a olygai nad oedd tanwariant yn erbyn y gyllideb craidd.\nMewn ymateb i gwestiwn ynglŷn â’r sefyllfa ddiweddaraf o ran Premiwm Treth Cyngor adroddwyd disgwylir casglu £2.7m eleni yn unol â’r amcangyfrif yn y gyllideb, a bod swyddogion ac Aelodau yn pwyso ar Lywodraeth Cymru am ddiweddariad ynglŷn â’r eiddo sy’n trosglwyddo’n fusnesau.\nDerbyniwyd sylw bod Grŵp Tasg o Aelodau’r Pwyllgor Craffu Cymunedau wedi’i sefydlu i ystyried opsiynau ar gyfer rheoli parcio yn wyneb heriau ariannol, ond ymddengys o’r adroddiad ar gyllideb 2019/20 bod yr Adran Amgylchedd eisoes wedi llwyddo i or-gyflawni ar y targed incwm. Mewn ymateb, amlygodd yr Aelod Cabinet fod gan yr Adran Amgylchedd gynllun arbediad hanesyddol i’w gyflawni erbyn 2020/21, ac ymhellach, mewn cynlluniau tuag at y targed £2m cyfredol, dylai’r adrannau gynnig arbedion sy’n lleihau gwariant, neu gynnig ffrwd incwm newydd, yn hytrach na chodi prisiau am wasanaethau cyfredol.\nPENDERFYNWYD derbyn yr adroddiad gan nodi’r sefyllfa a’r risgiau perthnasol yng nghyswllt cyllidebau’r Cyngor a’i adrannau\nRHAGLEN GYFALAF 2019/20 - ADOLYGIAD DIWEDD AWST PDF 188 KB\nAdroddiad Cabinet - 15/10/19 , eitem 9. PDF 104 KB\nCyflwynwyd yr adroddiad gan y Cynghorydd Ioan Thomas (Aelod Cabinet Cyllid) er gwybodaeth i’r Aelodau gael ystyried risgiau sydd yn deillio o’r rhaglen gyfalaf a chraffu penderfyniadau’r Cabinet. Cyfeiriwyd at y prif gasgliadau oedd wedi eu rhestru yn yr adroddiad ynghyd â manylion y grantiau ychwanegol roedd y Cyngor wedi llwyddo i’w denu ers sefydlu’r gyllideb wreiddiol. Tynnwyd sylw at y newidiadau i’r ffynonellau ariannu sydd yn golygu cynnydd £17.85m yn y rhaglen gyfalaf dair blynedd ers sefydlu’r gyllideb wreiddiol. Amlygwyd bod £5,353k benthyca arall ychwanegol yn y tabl ariannu yn deillio o’r Cynlluniau Atal Llifogydd. Gyda’r Fenter Benthyca Llywodraeth Leol (MBLlL), eglurwyd fod Llywodraeth Cymru yn ariannu 75% o gost y cynllun, trwy ddigolledu costau benthyca’r Cyngor dros gyfnod o 25 mlynedd yn y Grant Cefnogaeth Refeniw (GCR) blynyddol. Cadarnhawyd fod y 25% sydd i’w ariannu gan y Cyngor eisoes wedi ei glustnodi fel rhan o’r Cynllun Asedau.\nYng nghyd-destun penderfyniad diweddar Llywodraeth San Steffan i godi cyfraddau llog y ‘PWLB’ 1% yn uwch, sydd yn golygu bod cost benthyg yn uwch i’r awdurdodau lleol, eglurwyd gyda’r Cynllun Menter mai Llywodraeth Cymru sy’n ariannu’r llog. O ganlyniad, gofynnwyd y cwestiwn, os ydy’r arian rydym yn ei dderbyn gan y Llywodraeth yn adlewyrchu’r lefel llog uwch rydym yn gorfod talu i fenthyg? Cadarnhawyd bod amodau’r drefn yn galluogi’r Cyngor i hawlio mwy o gyfraniad, gan fod symudiad mwy na 0.5% yn y gyfradd, ac felly bydd Llywodraeth Cymru yn ariannu’r cynnydd.\nMewn ymateb i’r sylw bu codiad yn y gyfradd llog, nodwyd bod cyfraddau wedi disgyn yn y gorffennol ac mai dychwelyd i lefel isel oedd y codiad yn hytrach na ‘rhywbeth anarferol’. Nododd y Pennaeth Cyllid bod y codiad diweddar yn annisgwyl ac er bod llogau wedi disgyn yn raddol ers 2008, mae codiad o 1% erbyn hyn yn naid eithaf sylweddol.\nPENDERFYNWYD derbyn yr adroddiad gan nodi’r sefyllfa a’r risgiau perthnasol yng nghyswllt rhaglen gyfalaf y Cyngor


Hafan > Preifatrwydd a Chwcis\nPan fydd rhywun yn ymweld â www.grhr.wales, rydyn ni’n casglu gwybodaeth logio safonol y rhyngrwyd a manylion patrymau ymddygiad ymwelwyr. Rydyn ni’n gwneud hyn er mwyn darganfod pethau fel nifer yr ymwelwyr â gwahanol rannau o’r wefan. Rydyn ni’n casglu’r wybodaeth mewn ffordd nad sy’n adnabod neb yn unigol. Dydyn ni ddim yn gwneud unrhyw ymdrech i ddarganfod pwy unrhyw ymwelydd. Ni fyddwn ni’n cysylltu unrhyw ddata a gesglir o’r wefan hon ag unrhyw wybodaeth a allai adnabod unigolyn o unrhyw ffynhonnell. Os ydyn ni’n dymuno casglu gwybodaeth benodol am unigolion drwy ein gwefan, byddwn yn dweud hynny’n agored. Byddwn yn ei gwneud yn amlwg pan fyddwn ni’n casglu gwybodaeth bersonol, ac yn egluro’r hyn rydyn ni’n bwriadu ei wneud â’r wybodaeth.\nDefnydd cwcis gan y Gwasanaethau Rheoliadol a Rennir\nFfeiliau testun bychain yw cwcis, a osodir ar eich cyfrifiadur gan wefannau rydych yn ymweld â nhw. Defnyddir nhw’n helaeth i hwyluso dull gweithredu’r wefan, neu i wella’r dull hwnnw, yn ogystal â darparu gwybodaeth i berchnogion y wefan.\nMae’r tabl isod yn egluro pa gwcis rydyn ni’n eu defnyddio a pham.\nCasglu gwybodaeth am\ny ffordd mae ymwelwyr yn defnyddio’n gwefan. Rydyn ni’n defnyddio’r wybodaeth i\nlunio adroddiadau a’n helpu i wella’r wefan. Mae’r cwcis yn casglu gwybodaeth\nar ffurf ddienw, yn cynnwys nifer yr ymwelwyr â’r wefan, o ble mae’r bobl yn\ndod i’r wefan, a’r tudalennau a ddarllenwyd ganddyn nhw. Google\nMae’r rhan fwyaf o borwyr gwe yn caniatáu rywfaint o reolaeth dros gwcis drwy osodiadau’r porwr. I ddarganfod mwy am gwcis, yn cynnwys pa rai sydd wedi cael eu gosod a sut i’w rheoli a’u dileu, ewch i: http://www.allaboutcookies.org/.\nI ddewis peidio â chael eich dilyn gan Google Analytics ar unrhyw wefan o gwbl, ewch i: http://tools.google.com/dlpage/gaoptout.


Nodweddion Tsieina past powdr alwminiwm Gweithgynhyrchu a Ffatri | Teng'an\nSwyddogaeth deunydd awyredig mewn concrit awyredig yw cynnal adwaith cemegol yn y slyri, rhyddhau nwy a ffurfio swigod bach ac unffurf, fel bod gan y concrit awyredig strwythur hydraidd.\nMae yna lawer o fathau o gyfryngau cynhyrchu nwy, y gellir eu rhannu'n ddau gategori: metel a heb fod yn fetel. Mae asiantau cynhyrchu nwy metel yn cynnwys powdrau neu pastau fel alwminiwm (AI), sinc (Zn), magnesiwm (M2), aloion alwminiwm-sinc ac aloion ferrosilicon. Mae di-fetelau yn cynnwys hydrogen perocsid, carbid rhwd a sodiwm carbonad ynghyd ag asid hydroclorig. Fodd bynnag, gan fod adwaith cynhyrchu nwy alwminiwm metelaidd yn gymharol hawdd i'w reoli, mae'r cyfaint cynhyrchu nwy yn fawr, ac mae'n gymharol economaidd, felly ar hyn o bryd, mae pob gwlad yn y byd yn defnyddio powdr alwminiwm neu past alwminiwm fel yr asiant cynhyrchu nwy.\nMae past powdr alwminiwm yn gynnyrch powdr alwminiwm tebyg i past sy'n cynnwys asiant amddiffynnol hylif. Fel powdr alwminiwm, gellir ei ddefnyddio fel asiant cynhyrchu nwy ar gyfer concrit awyredig. Mae ei gromlin nodweddiadol sy'n cynhyrchu nwy yn debyg i gromlin powdr alwminiwm. Mae'n fath newydd diogel ac economaidd o asiant cynhyrchu nwy sydd wedi'i ddefnyddio'n helaeth. Mae gan past powdr alwminiwm y nodweddion canlynol yn bennaf\n(1) Ddim yn hawdd cael llwch\nFel y gwyddom i gyd, mae alwminiwm yn fath o fetel ysgafn. Ei ddwysedd yw 2.7g / cm3. Gwneir yr alwminiwm yn bowdwr mân iawn. Mae ei ronynnau yn dirgrynu neu'n chwythu gan lif aer bach, ac mae'n hawdd iawn hedfan o gwmpas a gwasgaru yn yr awyr am amser hir. Pan fydd dwysedd llwch powdr alwminiwm yn cyrraedd 40-30mg fesul metr ciwbig o aer, bydd yn ffrwydro os bydd yn dod ar draws gwreichion. Bydd y gronynnau powdr alwminiwm yn y past powdr alwminiwm yn ffurfio agglomeratau neu eli o dan yr amddiffyniad a'r bondio. O dan amgylchiadau arferol, nid oes unrhyw bosibilrwydd o hedfan, os o gwbl. Yn ddiogel ac yn gyfleus wrth drin a phwyso\n(2) Dim trydan statig\nOs yw'r powdr sych yn cael ei gludo'n niwmatig neu'n cael ei rwbio'n gyflym â metelau eraill, mae'n hawdd cynhyrchu gwefrau statig. Os yw foltedd y maes electrostatig yn cyrraedd lefel benodol, gall ffurfio gwreichionen drydan a thanio'r powdr alwminiwm ac achosi damwain ffrwydrad hylosgi. Nid yw powdr alwminiwm yn dueddol o'r ffenomen hon.\n(3) Ddim yn ofni llanw\nMae gan bowdwr alwminiwm sych yr anfantais o fod ag ofn llanw a dŵr wrth ei storio a'i gludo. Pan fydd ychydig bach o ddŵr yn cael ei gymysgu i mewn i bowdr alwminiwm, oherwydd effaith gyfunol dŵr ac olion amrywiol hydoddion niweidiol yn y dŵr, gall y powdr alwminiwm ddatblygu o ocsidiad araf i hylosgiad digymell, neu hyd yn oed achosi tân. Mae past powdr alwminiwm fel arfer yn cynnwys asiant amddiffynnol yn y dŵr, neu mae'n gynnyrch dŵr, felly nid yw'n ofni lleithder. Fodd bynnag, gall lleithder allanol effeithio ar gynnwys solet y past powdr alwminiwm a dylid ei osgoi.\n(4) Yn gyfleus ar gyfer pwyso â llaw\nOherwydd bod powdr alwminiwm yn hawdd ei lwch, mae'n hynod anghyfleus ar gyfer gweithredu pwyso. Mae pwyso â llaw yn anodd iawn, a rhaid i bwyso mecanyddol fod â dyfais atal llwch neu dynnu llwch wedi'i selio'n dda. Fel arall, bydd y cynhyrchiad yn cael ei effeithio. Yn y bôn nid oes gan past powdr alwminiwm unrhyw broblem o'r fath. Fodd bynnag, os yw'r past powdr alwminiwm yn cael ei fesur yn fecanyddol, mae'n well paratoi ataliad gyda chrynodiad penodol, a'i fesur yn ôl cyfaint.\n(5) Mae ganddo swyddogaeth sefydlogi ewyn benodol\nMae angen i rai powdrau alwminiwm ychwanegu amrywiaeth o sylweddau actif ar yr wyneb yn ystod y broses weithgynhyrchu. Gall rhai o'r sylweddau hyn chwarae rôl wrth sefydlogi ewyn. Felly, pan fydd amodau'r broses yn caniatáu, gellir hepgor y sefydlogwr ewyn neu ei ddefnyddio llai.\n(6) Diogelwch cynhyrchu\nNodwedd amlycaf past powdr alwminiwm yw diogelwch y broses gynhyrchu. Wrth falu powdr alwminiwm, mae swm penodol o bowdr sych a chyfryngau malu hylif fel arfer yn cael eu hychwanegu at y felin ar un adeg, ac mae'r broses gyfan o falu â chorff malu anfetelaidd mewn cyflwr ynysig a chaeedig, ac nid oes unrhyw problem ocsideiddio a hylosgi. Felly, mae diogelwch y broses gynhyrchu yn llawer uwch na chynhyrchu powdr alwminiwm.\nBlaenorol: Past powdr alwminiwm dyfrllyd\nNesaf: Cwmpas cymhwyso past alwminiwm hydradol\npowdr alwminiwm concrit\npowdr alwminiwm fflach\npowdr alwminiwm nwy


Mawrth Rhagfyr 22nd, 2020 – MyUni Student Newsletter\nCyfarchion y Tymor oddi wrth Feiciau Santander Abertawe\nAr gyfer y rhai ohonoch chi sy’n aros yn Abertawe dros wyliau’r Nadolig, deallwn efallai y bydd angen i chi gyflawni teithiau hanfodol o hyd felly rydyn ni’n cynnig defnydd o Feiciau Santander am ddim.\nDefnyddiwch y côd SUpass2020 ar gyfer eich teithiau hanfodol a’ch ymarfer corff dyddiol. Mae canllawiau ar sut i ddefnyddio eich côd YMA.\nSicrhewch eich bod chi’n defnyddio’r beiciau yn unol â’r cyfyngiadau a’r canllawiau cyfredol.\nTîm Beiciau Santander Abertawe\nStudent Communications Coordinator Mawrth Rhagfyr 22nd, 2020\nCaiff gwasanaethau Parcio a Theithio Ffordd Fabian\nYn sgil cyhoeddi cyfnod cyfyngiadau symud diweddaraf Cymru, caiff gwasanaethau Parcio a Theithio Ffordd Fabian eu gohirio o ddydd Llun 4ydd Ionawr. Bydd hyn hefyd yn berthnasol ar gyfer Gwasanaeth 9B rhwng Ffordd Fabian a Champws y Bae a oedd i fod i ailddechrau o’r dyddiad hwnnw.\nEwch i’r Tudalennau gwe Teithio ac ap First i dderbyn y newyddion diweddaraf ynghylch newidiadau i amserlenni bysiau.\nCysylltwch â: Jayne Cornelius j.cornelius@abertawe.ac.uk\nNeges Nadolig yr Is-ganghellor\nWrth i ni agosáu at y Nadolig, hoffwn achub ar y cyfle hwn i ddiolch i chi i gyd, ar ran yr Uwch-dîm Arweinyddiaeth, am eich ymroddiad a’ch ymrwymiad dros y 12 mis diwethaf. (more…)\nStudent Partnership and Engagement Manager Gwener Rhagfyr 18th, 2020\nTrefniadau Profion Covid-19 ar gyfer mis Ionawr\nYn unol ag arweiniad Llywodraeth Cymru, bydd y Brifysgol yn cynnal profion llif unffordd i fyfyrwyr o 11 Ionawr 2021 am bum wythnos.\nEr ein bod yn annog myfyrwyr i beidio â dychwelyd tan ddyddiad eu hapwyntiad cyntaf, deallwn efallai y bydd angen i rai myfyrwyr ddychwelyd cyn hynny oherwydd dysgu, asesu a theithio. Drwy weithredu cyfnod dychwelyd gwasgarog i’n myfyrwyr, y nod yw lleihau’r risg o ymledu Covid-19 drwy leihau nifer y bobl sy’n teithio neu’n cyrraedd ar yr un pryd. (more…)\nTaith Nadolig o amgylch Canolfan yr Aifft\nSiaradwr: Dr. Ken Griffin\nDyddiad: Rhagfyr y 18fed 3pm- 6pm\nlleoliad y Digwyddiad: Zoom Tour, Egypt Centre\nErs mis Mawrth eleni, mae Canolfan yr Aifft wedi bod ar gau oherwydd y pandemig COVID-19. Yn ystod yr amser hwn, mae staff Canolfan yr Aifft wedi bod yn gweithio’n galed yn hytrach i ymgysylltu â chynulleidfaoedd ar-lein, gan gyflwyno llawer o bobl newydd (rhyngwladol) i’r casgliad. (more…)\nStudent Communications Coordinator Iau Rhagfyr 17th, 2020


Cymeradwyaeth i strategaeth arloesol Gwynedd ar ddysgu digidol | InYourArea Community\nCymeradwyaeth i strategaeth arloesol Gwynedd ar ddysgu digidol\nY bwriad yw sicrhau fod gan bob plentyn y sgiliau technoleg gwybodaeth sy'n anghenrheidiol i ffynnu mewn byd digidol.\nY Cynghorydd Cemlyn Rees Williams, Aelod Cabinet Cyngor Gwynedd dros Addysg\nMae Cabinet Cyngor Gwynedd wedi cymeradwyo strategaeth ddysgu digidol sy'n anelu i ddarparu gliniaduron neu ddyfeisiadau digidol i holl ddisgyblion ac athrawon y sir.\nDros y misoedd nesaf bydd y cynllun arloesol yma, sydd yn cael ei gyllido’n gychwynnol gan Lywodraeth Cymru, yn darparu gliniaduron i holl ddisgyblion ysgol Gwynedd o flwyddyn 3 i fyny yn ogystal â dyfeisiadau llechen i ddisgyblion y Cyfnod Sylfaen.\nDywedodd Aelod Cabinet Cyngor Gwynedd dros Addysg, y Cynghorydd Cemlyn Rees Williams:\n“Ein gweledigaeth fel Cyngor ydi sicrhau bod pob un o ddisgyblion ysgol Gwynedd yn medru cyflawni ei lawn botensial. Bydd y cynllun arloesol yma sydd wedi cael ei ddatblygu dros y blynyddoedd diwethaf yn ganolog i gyflawni’r uchelgais yma ac yn cefnogi holl agweddau’r cwricwlwm newydd.\n“O archebu ein neges wythnosol i ymgynghoriadau meddygol rhithiol, drwy gyfnod y Coronafeirws mae pawb wedi gweld potensial technoleg i yrru ein economi a chefnogi unigolion a chymunedau.\n“Does dim amheuaeth fod y ffyrdd newydd yma o weithio a byw am ddwysáu a dod yn ‘normal newydd’ dros y blynyddoedd i ddod. O ganlyniad, mae’n bwysicach nag erioed fod pobl ifanc Gwynedd a staff ysgolion yn cael y cyfarpar TG sydd ei angen i ffynnu ac arloesi o fewn yr amgylchedd digidol newydd yma.\n“Bydd darparu'r un adnoddau digidol i holl ddisgyblion yn sicrhau na fydd yr un plentyn yng Ngwynedd yn cael ei adael ar yr ochr anghywir i’r ffin ddigidol a bod gan disgyblion yr un adnoddau a chyfleoedd i wireddu eu potensial.\n“Mae cyflogwyr yn dweud wrthym fod busnesau ac economi Gwynedd angen gweithwyr gyda sgiliau TG ardderchog. Bydd y cynllun yma yn sicrhau fod gan bobl ifanc y sgiliau digidol angenrheidiol i sicrhau swydd dda o fewn eu cymunedau.”\nMae dyfeisiadau newydd eisoes wedi cyrraedd rhai o’r ysgolion cynradd gyda’r rhaglen yn symud ymlaen i ddisgyblion Blwyddyn 7, 10 ac 11, ynghyd a’u hathrawon nesaf. Yna bydd y rhaglen yn cael ei ymestyn i weddill disgyblion Gwynedd.


Gwirio'r Gegin | Asiantaeth Safonau Bwyd\nWythnos Diogelwch Bwyd 2013: Gwirio'r Gegin\nRydym ni wedi creu teclyn ‘Gwirio’r Gegin’ sy’n ffordd hawdd o ganfod a yw eich arferion yn y gegin yn eich rhoi chi, eich teulu neu’ch ffrindiau mewn perygl o gael gwenwyn bwyd.\nGair i Gall: Gwirio’r Gegin\nMae mwy na miliwn o achosion o wenwyn bwyd yn y DU bob blwyddyn. Gallwch helpu i ddiogelu eich hun a’ch teulu drwy ddilyn ein cyngor isod:\nUn o'r prif ffyrdd y mae germau'n cael eu lledaenu yw ar ddwylo. Mae'n bwysig eu golchi'n drylwyr â dwr poeth a sebon cyn coginio, ar ôl cyffwrdd â'r bin, ar ôl bod i'r toiled neu ar ôl cyffwrdd ag anifeiliaid anwes neu fwyd heb ei goginio.\nGolchwch neu newidiwch glytiau golchi llestri, llieiniau sychu llestri, sbwnjis a menig popty yn rheolaidd a gadewch iddynt sychu cyn eu defnyddio eto. Mae llieiniau llaith, budr yn lle perffaith i facteria dyfu.\nMae croeshalogi'n digwydd pan fydd germau niweidiol yn lledaenu rhwng bwyd, arwynebau ac offer.\nGallwch helpu i atal hyn rhag digwydd drwy glirio annibendod a golchi arwynebau gwaith cyn ac ar ôl coginio.\nDefnyddiwch fwrdd torri bob amser. Golchwch y bwrdd ac offer eraill mewn dwr poeth a sebon ar ôl i chi orffen eu defnyddio a rhwng paratoi bwyd heb ei goginio (cig, dofednod, wyau, pysgod a llysiau amrwd) a bwyd sy'n barod i'w fwyta. Yn well fyth, defnyddiwch fwrdd torri gwahanol ar gyfer bwyd amrwd a bwyd sy'n barod i'w fwyta.\nGwnewch yn siwr bod eich oergell ar dymheredd rhwng 0°C a 5°C, gan ddefnyddio thermomedr oergell. Mae hyn yn atal germau niweidiol rhag tyfu a lluosi.\nPeidiwch â gorlenwi eich oergell. Mae angen i aer gylchdroi er mwyn cynnal y tymheredd cywir.\nStoriwch gig a dofednod amrwd ar waelod yr oergell. Cofiwch lapio neu orchuddio'r bwyd yn iawn er mwyn atal suddion amrwd rhag halogi bwydydd eraill.\nRhaid coginio bwyd yn drylwyr tan ei fod yn stemio'n boeth yn y canol. Bydd hyn yn lladd unrhyw facteria niweidiol sydd ynddo.\nDyddiadau ‘defnyddio erbyn’\nMae dyddiadau 'Defnyddio erbyn' ar fwydydd sy'n mynd yn ddrwg yn gyflym (fel cynnyrch llaeth, cig a physgod). Maent yn seiliedig ar brofion gwyddonol sy'n dangos am ba mor hir y bydd y bwyd yn aros yn ddiogel. Ar ôl y dyddiad hwnnw, gall bwyd fod yn anniogel i'w fwyta, hyd yn oed os yw'n edrych neu'n arogli'n iawn ac wedi'i storio'n gywir.\nMae dyddiadau 'Ar ei orau cyn' fel arfer yn ymddangos ar fwydydd sydd ag oes silff hirach ac maent yn dweud wrthym ni am ba mor hir y bydd y bwyd ar ei orau. Mae'r bwyd fel arfer yn ddiogel i'w fwyta ar ôl y dyddiad hwn, ond efallai na fydd y blas neu'r gwead gystal â phan oedd ar ei orau.\nEwch ati i Wirio’r Gegin\nMewn arolwg a gynhaliwyd yn ddiweddar, dywedodd 80% o’r rheiny a gafodd eu holi bod o leiaf un o’u harferion bwyd yn eu rhoi mewn perygl o gael gwenwyn bwyd.\nBeth am fynd ati i Wirio’r Gegin i weld sut ydych chi’n cymharu? Y cyfan sydd angen i chi ei wneud yw mynd drwy bob cam coginio a thicio pob un sy’n disgrifio eich arferion. Ar ôl i chi orffen, byddwch chi’n cael sgôr ac yn cael eich cyfeirio at ambell air o gyngor ar sut i wella eich arferion hylendid.\nGallwch annog ffrindiau a theulu i gymryd rhan hefyd, drwy rannu eich sgôr a chwis ‘Gwirio’r Gegin’ ar Facebook neu Twitter drwy ddefnyddio’r eiconau perthnasol.\nCwis Gwirio'r Gegin\nMae llawer o bobl yn anghofio bod y bwyd y maent yn ei goginio gartref yn gallu eu gwneud yn sâl, ond mae'r prydau yr ydych chi'n eu paratoi i deulu a ffrindiau yn gallu achosi gwenwyn bwyd.\nPecyn o weithgareddau ar gyfer pobl ifanc\nNid yw plant byth yn rhy ifanc i ddysgu am ddiogelwch bwyd. Gallwch eu hannog i gymryd rhan yn yr Wythnos Diogelwch Bwyd drwy lawrlwytho ein gweithgareddau hwyliog ar gyfer pobl ifanc. Gellir eu defnyddio gartref, ar-lein neu mewn lleoliad arall megis gyda gwarchodwr plant neu mewn grŵp cymunedol.\nMae’r pecyn, sy’n cynnwys cyfarwyddiadau a thaflen atebion, ar gael isod.\nWDB 2013: Gwirio'r Gegin: Adnoddau ar gyfer Pobl Ifanc(489.32 KB)\nYr wyddoniaeth sy'n gefndir i'r Wythnos Diogelwch Bwyd\nRydym ni wedi sgwrsio gyda nifer o arbenigwyr diogelwch bwyd i ganfod mwy am y wyddoniaeth y tu ôl i'n cyngor ar ddiogelwch bwyd, gan gynnwys dyddiadau 'defnyddio erbyn', tymheredd yr oergell, sut mae rhewi yn cadw bwyd yn ddiogel a defnyddio bwyd dros ben yn ddiogel.\nAdnoddau 'Gwirio'r Gegin' yr Asiantaeth\nGwirio'r Gegin yw thema Wythnos Diogelwch Bwyd 2013. Rhwng 10 a 16 Mehefin 2013 bydd yr Asiantaeth yn annog defnyddwyr i ail-asesu eu hymddygiadau bwyd yn eu ceginau drwy fynd ati i 'Wirio'r Gegin' ar un o daflenni’r Asiantaeth neu ar-lein. Byddwn yn cyhoeddi adnoddau'r Wythnos Diogelwch Bwyd ar y dudalen hon dros yr wythnosau nesaf er mwyn helpu i gefnogi gweithgarwch lleol.\nGwefan NHS Choices: Adran Diogelwch Bwyd\nGwefan Saesneg yn unig


Lake View, Iowa - Wicipedia\n6.239867 km², 6.241641 km²\n382 ±1 metr\nDinas yn Sac County, yn nhalaith Iowa, Unol Daleithiau America yw Lake View, Iowa.\nMae ganddi arwynebedd o 6.239867 cilometr sgwâr, 6.241641 cilometr sgwâr (1 Ebrill 2010) ac ar ei huchaf mae'n 382 metr yn uwch na lefel y môr. Yn ôl cyfrifiad y wlad, poblogaeth y dref yw: 1,142 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Lake View, Iowa\nCeir nifer o bobl nodedig a anwyd yn Lake View, gan gynnwys:\nRobert Presnell sgriptiwr\ncynhyrchydd ffilm Lake View, Iowa 1894 1969\nKenny Gardner canwr Lake View, Iowa 1913 2002\nWedi dod o "https://cy.wikipedia.org/w/index.php?title=Lake_View,_Iowa&oldid=10905191"\nNewidiwyd y dudalen hon ddiwethaf ar 23 Mawrth 2021, am 09:43.


Ffyrdd doethach a gwyrddach o gynhyrchu dur: rhaglen ymchwil yn ariannu tair astudiaeth newydd - Prifysgol Abertawe\nBydd y prosiectau'n archwilio systemau monitro electronig newydd sy'n gweithio mewn tymereddau uchel iawn, a dau ddull posib o leihau ymhellach yr allyriadau carbon sy'n deillio o gynhyrchu dur.\nAriennir y gwaith gan raglen SUSTAIN, sef rhwydwaith ymchwil gwerth £35m dan arweiniad Prifysgol Abertawe ar y cyd â Phrifysgol Sheffield a Phrifysgol Warwick. Ei nod yw trawsnewid sector dur y DU yn ddiwydiant carbon niwtral, diwastraff, digidol ystwyth sy'n ymateb i anghenion newidiol cwsmeriaid.\nMae gan SUSTAIN fwy nag 20 o bartneriaid ledled diwydiant dur y DU: gwneuthurwyr sylfaenol, cynrychiolwyr y gadwyn gyflenwi, cyrff masnach, arbenigwyr academaidd a sefydliadau ymchwil.\nYn gynharach eleni, galwodd tîm SUSTAIN am y tro cyntaf ar arbenigwyr dur ledled y DU i gyflwyno prosiectau astudio dichonoldeb. Y tri phrosiect oedd y rhai cyntaf i gael eu dewis i gael cyllid.\nMeddai Dr Cameron Pleydell-Pearce, arbenigwr dur ym Mhrifysgol Abertawe a dirprwy gyfarwyddwr SUSTAIN:\n“Mae ymchwil ac arloesi wrth wraidd diwydiant dur modern. Mae SUSTAIN yn dod â holl sector dur y DU at ei gilydd, gydag ymchwilwyr a chwmnïau'n cydweithredu ar raddfa ddigynsail.\nRydym eisoes yn agosáu at gynhyrchu dur mewn ffyrdd glân, gwyrdd a doeth, ond gall y tair astudiaeth hyn fynd â ni ymhellach yn gynt. Rydym yn falch o allu eu cefnogi fel rhan o raglen SUSTAIN ac rydym yn edrych ymlaen at weld eu datblygiad dros y misoedd i ddod.”\nDatblygu electroneg ddibynadwy ar dymheredd uchel iawn (UHTRED): Dr Alton Horsfall a Dr Andrew Gallant, Prifysgol Durham\nYn y diwydiant dur, mae tymereddau gweithredu uwchben 400°C yn gyffredin ac mae'n hanfodol monitro deunyddiau a systemau dan yr amgylchiadau hyn. Fodd bynnag, nid yw transistorau sy'n seiliedig ar led-ddargludyddion yn addas i'w defnyddio mewn tymereddau eithafol.\nBydd yr astudiaeth hon yn archwilio'r defnydd o ddeunyddiau, dyluniadau a modelau cylchedau sy'n seiliedig ar dransistorau gwactod mân. Y nod yw dylunio dyfeisiau a chylchedau sy'n gallu gweithredu dros amrediad eang o dymereddau, o 25°C i 1000°C.\nDichonoldeb economaidd-dechnolegol cynigion allyriadau sero-net ar gyfer cynhesu metelau (THERMOS): Dr Yukun Hu, Coleg Prifysgol Llundain\nBydd yr astudiaeth hon yn canolbwyntio ar y broses o gynhesu metelau a'r cynigion allyriadau sero-net cynaliadwy, sy'n ymwneud â nwy hydrogen. Bydd y prosiect yn ymchwilio i'r posibilrwydd y gallai'r DU gynhesu ffwrneisi yn ei holl felinau rholio heb ddefnyddio carbon.\nDefnyddir copi digidol o ffwrnais i ddangos y cynigion allyriadau sero-net. Dadansoddir hylosgi a chennu, gan ddefnyddio dynameg hylif gyfrifiadol a modelau cineteg gemegol. Bydd y gwaith yn cynnig dealltwriaeth newydd o'r llwybr trosiannol i ailgynhesu ffwrneisi a allai fod yn wendidau systemig mewn diwydiant dur gwyrdd.\nFfwrnais tiwb gollwng i ymchwilio i leihawyr newydd at ddibenion datgarboneiddio cynhyrchu haearn: Dr Julian Steer, Prifysgol Caerdydd\nBydd y prosiect hwn yn profi dichonoldeb defnyddio gwastraff carbonaidd na ellir ei ailgylchu (Subcoal®) fel deunydd lleihau amgen i'w chwistrellu mewn ffwrnais chwyth o bosib. Mae'n cynnwys Prifysgol Abertawe, Prifysgol Caerdydd, TATA Steel UK ac N+P Recycling.\nMae Subcoal® yn gynnyrch papur a phlastig na ellir ei ailgylchu sy'n cynnwys llawer o garbon. Y nod yw cymharu Subcoal® fel dewis amgen, heb danwydd ffosil, yn hytrach na defnyddio lleihawyr glo. Os bydd yn llwyddo, bydd yn lleihau'r ddibyniaeth ar lo a gloddiwyd; yn lleihau'r deunydd papur a phlastig na ellir ei ailgylchu sy'n mynd i safleoedd tirlenwi; ac yn gwella ôl troed allyriadau carbon diwydiant dur y DU yn sylweddol gan fod 50% o garbon Subcoal® yn deillio o fiomas.\nSUSTAIN - darllenwch fwy\nArloesedd Dur - ymchwil Prifysgol Abertawe\nGwener 4 Rhagfyr 2020 10:36 GMT


RCAHMW | Cynllunio’r Moroedd\nCBHC / RCAHMW > Newyddion > Cynllunio’r Moroedd\nMae’r rhan fwyaf o bobl yn gwybod bod angen cael caniatâd cynllunio cyn adeiladu pethau ar y tir: tai, swyddfeydd, ffyrdd, ac ati. Llai hysbys yw’r ffaith bod y drefn gynllunio yn y DU yn ymestyn i’r môr hefyd. Mae hyn yn bwysig gan fod angen i lawer o’r gwaith adeiladu a datblygu sy’n digwydd yn y parth morol gael ei asesu i sicrhau ei fod yn briodol, ac nad yw’n gwneud niwed dianghenraid i’r amgylchedd morol nac yn atal neu’n cyfyngu ar fynediad defnyddwyr eraill iddo. Rhaid cael trwydded forol cyn gallu dechrau prosiectau fel adeiladu ffermydd gwynt alltraeth, gosod ceblau cyfathrebu, carthu harbyrau, neu adeiladu/atgyweirio amddiffynfeydd arfordirol.\nFferm wynt North Hoyle, oddi ar arfordir Gogledd Cymru, enghraifft nodweddiadol o’r datblygiadau mawr y mae angen ymgynghori â’r Comisiwn Brenhinol yn eu cylch (ffotograff y Comisiwn Brenhinol, tynnwyd gan Toby Driver ym mis Gorffennaf 2009).\nGoruchwylir y broses hon – y term cyffredinol amdani yw ‘cynllunio morol’ – gan Gyfoeth Naturiol Cymru, ac mae gan y Comisiwn Brenhinol rôl bwysig fel ymgynghorai statudol mewn perthynas â threftadaeth ddiwylliannol o fewn parth morol Cymru (gweler y map). I grynhoi, mae hyn yn golygu y byddwn yn asesu pob cais am drwydded forol o ran effaith bosibl y prosiect ar ein harchaeoleg arforol. Mae hyn yn cynnwys pob math o safle archaeolegol, o longddrylliadau ac awyrennau i faglau pysgod a choedwigoedd boddedig. Rhaid i ni hefyd ystyried effaith bosibl y gwaith adeiladu, effaith defnyddio’r datblygiad, ac (os yn berthnasol) effaith y gwaith datgomisiynu ar ddiwedd ei oes.\nYn dangos hyd a lled y parth morol sy’n dod o fewn cylch gorchwyl y Comisiwn Brenhinol, a lleoliad ymgynghoriadau cynllunio morol, Mehefin-Rhagfyr, 2021.\nYmgynghoriadau cynllunio morol y Comisiwn Brenhinol yn ôl math, Mehefin-Rhagfyr, 2021.\nI hwyluso’r broses hon, mae diwydiannau wedi datblygu methodolegau safonol ar gyfer ymdrin â safleoedd archaeolegol yn y parth morol. Yn achos fferm wynt alltraeth, gwneir arolwg o’r ardal sy’n cael ei datblygu ar ddechrau’r prosiect er mwyn dod o hyd i unrhyw safleoedd archaeolegol sydd yn y golwg. Hefyd fe gaiff canlyniadau’r arolwg eu croesgyfeirio yn erbyn ffynonellau fel Cofnod Henebion Cenedlaethol Cymru (CHCC) y Comisiwn Brenhinol a’r gronfa ddata o longddrylliadau hysbys a gedwir gan Swyddfa Hydrograffig y DU. Mae’r broses hon yn helpu datblygwyr i osgoi unrhyw longddrylliadau neu nodweddion archaeolegol eraill yn ardal eu prosiect. Ategir hyn drwy sefydlu parthau gwahardd archaeolegol (AEZs) o amgylch safleoedd penodol sydd o ddiddordeb lle na ellir adeiladu tyrbinau gwynt a lle na fydd y ceblau sy’n mynd â’r trydan i’r tir yn cael eu gosod. Er mwyn i’r broses hon fod yn effeithiol, rhaid i ni sicrhau bod y rhan o CHCC sy’n ymdrin â’r parth morol mor gyfoes â phosibl.\nWeithiau fe fydd safleoedd archaeolegol newydd yn cael eu darganfod wrth i’r gwaith ar brosiectau fynd yn ei flaen. Nid yw hyn yn syndod, gan fod tua thri chwarter y llongau y gwyddys eu bod wedi suddo yn nyfroedd Cymru heb eu lleoli eto. Gall y gwaith arolygu manwl a wneir cyn adeiladu arwain at ddod o hyd i longddrylliadau nad oedd neb yn gwybod amdanynt – gan ychwanegu at y wybodaeth yn CHCC. Rhaid asesu llongddrylliadau newydd eu darganfod i gael amcan o’u pwysigrwydd. Yn achlysurol, gall llongddrylliadau claddedig gael eu darganfod yn ystod y gwaith adeiladu ei hun. Os bydd hyn yn digwydd, bydd y gwaith yn cael ei atal ar unwaith er mwyn rhoi cyfle i ni ystyried pa mor bwysig yw’r safle. Eglurir y broses gyfan mewn dogfen am ddim a gynhyrchwyd gan Ystâd y Goron sy’n berchen ar lawer o wely’r môr o amgylch y DU.\nBydd rhai prosiectau y mae angen cael trwydded forol ar eu cyfer yn cael eu hadeiladu yn llawer nes at y tir, yn aml yn yr ardal rhwng distyll a phenllanw, sef y parth rhynglanw. Bydd cynlluniau amddiffyn yr arfordir, gosod ceblau cyfathrebu neu drydan, neu atgyweirio/adeiladu harbyrau fel rheol yn cynnwys peth gwaith yn y parth hwn. Pedair Ymddiriedolaeth Archaeolegol Cymru (Dyfed, Gwynedd, Clwyd-Powys a Morgannwg-Gwent) sy’n gyfrifol am gynllunio archaeolegol yn y cyswllt hwn, ond oherwydd arbenigedd y Comisiwn Brenhinol ym maes archaeoleg arforol fe ofynnir i ni roi ein barn ar brosiectau yn y parth rhynglanw hefyd.\nAmddiffynfeydd Arfordirol yn cael eu gosod ym Mae Colwyn ym mis Mai 2011. Mae’r rhan fwyaf o’r math hwn o waith yn cael ei wneud yn y parth rhynglanw, a ddangosir ar benllanw yn y llun hwn (ffotograff y Comisiwn Brenhinol, tynnwyd gan Toby Driver ym mis Mai 2011).\nGall lle fod yn gyfyng yn y parth rhynglanw. Yn y môr agored gellir ailgyfeirio cebl i osgoi llongddrylliad, ond wrth adeiladu morgloddiau gall fod yn llawer anos, neu’n amhosibl, osgoi cael effaith ar safle archaeolegol, felly rhaid ystyried mesurau lliniaru. Nod y broses hon yw lleihau i’r eithaf effaith gyffredinol y gwaith ar y cofnod archaeolegol. Yn achos magl bysgod, er enghraifft, efallai y bydd angen ymgymryd ag arolwg manwl llawn o’r olion cyn gwneud y gwaith ac wedyn. Bydd hyn yn sicrhau bod y fagl bysgod yn cael ei diogelu drwy ei chofnodi, ac yn ei gwneud hi’n bosibl i ddod i gasgliad cadarn ynghylch effaith y prosiect. Bydd hyn yn ei dro yn gwella ein dealltwriaeth o sut y bydd gwaith cyffelyb yn effeithio ar safleoedd eraill yn y dyfodol. Weithiau, gall y safle archaeolegol a’r gwaith adeiladu ill dau fod yn eithriadol o bwysig, ac felly, fel ar y tir, y dewis gorau yw cofnodi’r safle drwy wneud cloddiad trylwyr.\nDewiswyd Swnt Ynys Dewi, ym man mwyaf gorllewinol Cymru, yn lleoliad ar gyfer cynllun egni llanw arbrofol a phrosiect acwafeithrin morol. Dyma ddau fath o ddatblygiad morol rydym ni’n debygol o weld mwy ohonynt yng Nghymru yn y dyfodol. (Llun Arolwg rhagchwilio o’r awyr i’r Prosiect CHERISH. Hawlfraint y Goron PROSIECT CHERISH 2017. Cynhyrchwyd gyda chymorth ariannol yr UE drwy Raglen Gydweithredu Iwerddon-Cymru 2014-2020.)\nAdnodd bregus yw ein holl dreftadaeth ddiwylliannol, ac mae hyn yn arbennig o wir am archaeoleg ein harfordiroedd a’n moroedd. Rydym ni’n byw mewn byd lle mae datblygiadau morol ac arfordirol, ynghyd ag ymdrechion i liniaru newid hinsawdd a’i effeithiau, yn parhau i gynyddu. Felly mae rôl y Comisiwn Brenhinol o ran sicrhau bod treftadaeth ddiwylliannol yn cael ystyriaeth a gofal priodol yn mynd yn fwyfwy pwysig. Yn ail hanner 2021 fe dderbyniodd y Comisiwn 24 o geisiadau i roi cyngor ar ddatblygiadau yng Nghymru (gweler y map). Roedd y prosiectau hyn yn ymwneud â ffermydd gwynt alltraeth, amddiffynfeydd arfordirol, gwaith cynnal a chadw ar isadeiledd, acwafeithrin morol, samplu gwely’r môr, a charthu harbyrau. Mae disgwyl y bydd 2022 yr un mor brysur wrth i gynlluniau ar gyfer ffermydd gwynt alltraeth mawr fynd rhagddynt ac i brosiectau llai sy’n ceisio ffyrdd newydd o fanteisio ar ein moroedd, fel ffermio gwymon, gael eu datblygu. Bydd y ddau fath hyn o ddatblygiad morol, yn eu ffyrdd gwahanol eu hunain, yn gallu ein helpu i gyflawni’r nod o greu Cymru sero net. Felly fe fydd y Comisiwn Brenhinol yn edrych yn ôl ac ymlaen wrth wneud ei orau glas i ddiogelu ein treftadaeth ddiwylliannol.\nGan Julian Whitewright, Uwch Ymchwilydd (Arforol)


MA English Literature Masters degree - Cardiff Metropolitan University\nYsgol Addysg a Pholisi Cymdeithasol Caerdydd>Cyrsiau>Gradd Meistr Llenyddiaeth Saesneg - MA/Diploma Oôl-radd (PgD)/Tystysgrif Ôl-radd (PgC)\nGradd Meistr Llenyddiaeth Saesneg - MA/Diploma Oôl-radd (PgD)/Tystysgrif Ôl-radd (PgC)\nMae'r MA Llenyddiaeth Saesneg yn radd addysgiadol gwerth chweil sy'n mynd â chi ar daith lenyddol gyffrous gan ddefnyddio testunau o'r ddeunawfed ganrif hyd heddiw.\nGan dynnu ar arbenigedd ymchwil staff o'r cyfnod Rhamantaidd i lenyddiaeth gyfoes rydym yn archwilio ystod o ffurfiau llenyddol ac yn ymchwilio i bynciau fel cynrychioliadau hanesyddol a chyfoes o le, gwleidyddiaeth ffuglen, a chynrychiolaeth rhyw a rhywioldeb. Mae'r traethawd hir yn rhoi'r hyblygrwydd i chi ddilyn eich diddordebau ymchwil eich hun gyda chefnogaeth ac anogaeth goruchwyliwr. Mae ein cymuned academaidd ehangach yn ddeinamig felly byddwch hefyd yn cael cyfle i gymryd rhan mewn gweithgareddau ychwanegol a all gynnwys, ond heb fod yn gyfyngedig i, sesiynau meic agored, siaradwyr gwadd, ymweliadau i archifau ac amgueddfeydd, darlleniadau barddoniaeth a mwy.\nAddysgir yr MA gan ymchwilwyr blaenllaw ac awduron cyhoeddedig. Nod y cwrs yw eich cefnogi wrth i chi ddatblygu a mireinio’ch sgiliau ysgrifennu beirniadol ac ymchwil, y gellir trosglwyddo pob un ohonynt i ystod o ddiwydiannau. Gallwch chi gymryd ein MA at ddibenion datblygiad proffesiynol, er mwyn gwella eich gyrfa ac i gynyddu eich cyflogadwyedd yn y sectorau creadigol, celfyddydau, addysg a threftadaeth. Bydd y radd hon hefyd yn eich helpu i arbenigo mewn maes astudio llenyddol neu fel cam ar y ffordd i astudio doethuriaeth.\nUn o gryfderau mawr y rhaglen yw ei hyblygrwydd. Gellir astudio MA Llenyddiaeth Saesneg naill ai'n llawn amser neu'n rhan amser ac mae dosbarthiadau wedi'u trefnu gyda'r nos. Gellir cymryd modiwlau yn unigol, sy'n eich galluogi i reoli cyflymder a dyfnder eich astudiaeth ôl-raddedig. Mae cyflwyno rhaglenni yn cael ei wella gan ymrwymiad y brifysgol i e-ddysgu.\nEfallai y bydd gennych ddiddordeb hefyd yn ein rhaglenni MA Ysgrifennu Creadigol neu MA Llenyddiaeth Saesneg ac Ysgrifennu Creadigol.\nCyflwynir ein modiwlau dros flwyddyn amser llawn neu ddwy flynedd yn rhan amser. Mae'r cynnwys hwn yn ddangosol ac fe all newid.\n"Sbwriel yr Ifanc": Ailfeddwl Ffuglen Genre\nMae ffuglen genre yn aml yn cael ei ystyried yn wamal ac yn llai pwysig na ffuglen lenyddol 'ddifrifol'. Yn y modiwl hwn rydym yn 'ailfeddwl' ffuglen genre, gan gloddio'n ddyfnach i werthuso estheteg, gwleidyddiaeth a gwerth diymwad ffuglen genre. Yn ein seminarau, rydym yn archwilio ystod o genres, gan gynnwys ffantasi, ffuglen wyddonol, ffuglen hapfasnachol, ffuglen trosedd, ffuglen hanesyddol, rhamant, a llenyddiaeth plant. Rydym yn archwilio'r ffordd y mae testunau amrywiol - The Haunting of Hill House gan Shirley Jackson, Kindred gan Octavia Butler, Devil in a Blue Dress gan Walter Mosely, neu Fingermith gan Sarah Waters, er enghraifft - yn dangos y gall ffuglen genre ddifyrru a herio.\nGofod, yr Amgylchedd a Moderniaeth\nYn 'Gofod, yr Amgylchedd a Moderniaeth' byddwch yn archwilio sut mae llenyddiaeth yn adlewyrchu ac yn llunio'r ffordd yr ydym yn gweld yr amgylchedd - nid yn unig y dirwedd werdd ond y ddinaswedd lwyd. Byddwch yn gwneud hyn trwy ystyried cyfrifoldeb llenyddiaeth am gynhyrchu cysyniadau o gefn gwlad a'r ddinas, o feirdd Rhamantaidd dechrau'r bedwaredd ganrif ar bymtheg, i nofelwyr cyfoes. Bydd yr archwiliad hwn yn cynnwys ystyried cydberthynas arferion esthetig, diwylliannol a chymdeithasol mewn cynrychioliadau o'r amgylchedd, a dadansoddiad o bwysau deallusol, diwylliannol, hanesyddol a chymdeithasegol sy'n siapio ymatebion llenyddol i'r amgylchedd. Byddwch yn astudio ysgrifennu gan y Rhamantwyr William a Dorothy Wordsworth, Percy Bysshe Shelley, John Clare, Samuel Taylor Coleridge, a Felicia Hemans. Byddwch hefyd yn darllen nofelau gan y Modernwyr Joseph Conrad, James Joyce, a Djuna Barnes, a'r ôl-fodernwyr Sam Selvon, Clarice Lispector, a Guy Gunaratne.\nHunaniaethau sy'n cystadlu: Rhyw a Rhywioldeb mewn Llenyddiaeth\nTraethawd Hir (modiwl craidd)\nMae'r modiwl Traethawd Hir yn rhoi cyfle i chi gynnal ymchwiliad parhaus, trylwyr ac annibynnol i bwnc arbenigol mewn astudiaethau llenyddol.\nAddysgir y radd MA Llenyddiaeth Saesneg hon gan ymchwilwyr blaenllaw ac ysgrifenwyr gweithredol.\nAsesir mwyafrif eich modiwlau trwy draethawd ond mae dulliau asesu eraill yn cynnwys postiadau blog a chyflwyniadau poster.\nMae modiwlau hefyd yn defnyddio Amgylcheddau Dysgu Rhithwir ar gyfer asesiadau ac efallai y gofynnir i chi edrych ar ddeunydd ar-lein ac yna ymateb iddo (Dulliau Ymchwil y Celfyddydau Llenyddol a Beirniadol).\nMae'r MA hefyd yn ddewis gwych i'r rhai hynny sy'n dymuno gwella eu cyfleoedd cyflogaeth a phroffesiynol yn y sectorau celfyddydau neu dreftadaeth. Mae'r rhaglen yn addas ar gyfer y rhai sy'n athrawon Llenyddiaeth Saesneg Safon Uwch neu TGAU ac yr hoffent wella eu harbenigedd at ddibenion datblygiad proffesiynol.\nMae'r cwrs hefyd yn eich paratoi ar gyfer astudiaeth bellach ar lefel PhD ym Mhrifysgol Metropolitan Caerdydd a thu hwnt.\nBydd y radd hon yn eich annog i ddatblygu sgiliau trosglwyddadwy gwerthfawr ymreolaeth, cydweithredu effeithiol, hunan-gyfeiriad, trefniadaeth, menter a gallu i addasu sy'n uchel eu parch yn y gweithle. Gall gradd Meistr mewn Llenyddiaeth Saesneg arwain at amrywiaeth o yrfaoedd sy'n cynnwys meysydd addysgu, ymchwil, newyddiaduraeth, cysylltiadau cyhoeddus, y Gwasanaeth Sifil, cyhoeddi, y cyfryngau a chyflogaeth yn y sectorau cyhoeddus neu wirfoddol.\nMae Kate Delaney yn farchnatwr digidol profiadol sy’n canolbwyntio ar reoli cyfryngau cymdeithasol ar gyfer busnesau bach a'r diwydiant llyfrau.\nMae Durre Shahwar yn Olygydd Cyswllt Adolygiad Celfyddydau Cymru. Mae hi'n awdur yng Nghaerdydd. Mae ganddi BA mewn Llenyddiaeth Saesneg ac Ysgrifennu Creadigol ac MA mewn Ysgrifennu Creadigol, y ddau o Brifysgol Metropolitan Caerdydd. Mae hi'n Brentis Word Factory 2017, wedi'i mentora gan Alexei Sayle. Yn 2015, cafodd ei chymeradwyo am Wobr Robin Reeves i Awduron Ifanc.\nMae Barbara A Stensland (MA Ysgrifennu Creadigol) yn ysgrifennu blog am fyw gydag MS a gyhoeddwyd yn ddiweddar fel llyfr, Stumbling in Flats (2015). Mae wedi cyrraedd rhestr fer Gwobr Llyfr Rhyngwladol Rubery 2015.\nFel rheol, dylai fod gan ymgeiswyr radd anrhydedd dosbarth cyntaf neu ail ddosbarth uwch, mewn pwnc perthnasol. Gwahoddir myfyrwyr sy'n cwrdd â'r meini prawf am gyfweliadau.\nFfurflen gais, CV, cyflwyno portffolio ysgrifennu sy'n cynnwys enghraifft o'ch ysgrifennu beirniadol (fel traethawd israddedig) a chyfweliad (gellir cynnal y cyfweliad trwy Skype neu dros y ffôn).\nHyd y Mewn: